tripathysagar/odia_wiki huggingface dataset:
ମୋହନ ଦାସ  (୪ ଅକ୍ଟୋବର ୧୯୦୪ - ୧ ଜାନୁଆରୀ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଥରେ ଲେଖାଏଁ କାର୍ଯ୍ୟ କରିଥିଲେ । ୧୯୩୭ ମସିହାରେ ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପୂର୍ବ ପୁରୀ ସଦରରୁ ସ୍ୱାଧୀନତା ପୂର୍ବରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ସ୍ୱାଧୀନତା ପରେ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୋହନ ଦାସ ୧୯୦୪ ମସିହାର ଅକ୍ଟୋବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜ୍ଞାନେନ୍ଦ୍ର ଦାସ ଓ ପତ୍ନୀଙ୍କ ନାମ ହେମଲତା ଦାସ । ରାଜନୈତିକ ଜୀବନ ମୋହନ ଓଡ଼ିଶା ରାଜନୀତିରେ ପ୍ରଥମେ କଂଗ୍ରେସରେ ଏବଂ ପରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଥରେ ଲେଖାଏଁ କାର୍ଯ୍ୟ କରିଥିଲେ । ମୃତ୍ୟୁ ମୋହନ ୧୯୯୫ ମସିହାର ଜାନୁଆରୀ ୧ ତାରିଖରେ ୯୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଖଣ୍ଡାଧାର ଜଳପ୍ରପାତ ସୁନ୍ଦରଗଡ଼ ଜିଲାରେ ଥିବା ଓଡ଼ିଶାର ଏକ ପ୍ରମୁଖ ଜଳପ୍ରପାତ । ଉଚ୍ଚତା ଓ ଅବସ୍ଥାନ ଏହାର ଉଚ୍ଚତା ହାରାହାରି ୮୦୦ ଫୁଟ (୨୪୪ ମିଟର) ଏବଂ ଏହା ରାଉରକେଲାରୁ ୯୦ କିଲୋମିଟର ଦୂରତାରେ ଅବସ୍ଥିତ  ।ଏହାକୁ ଭାରତର ନବମ ଉଚ୍ଚତମ ଜଳପ୍ରପାତ ମଧ୍ୟ କୁହା ଯାଏ । କିମ୍ବଦନ୍ତୀ ଲୋକକଥା ଅନୁଯାୟୀ, ସୁନ୍ଦରଗଡ଼ ପାହାଡ଼ିଆ ଅଞ୍ଚଳରେ ଠାକୁରାଣୀ  "କଙ୍କାଳ ଦେବୀ"  ବାସ କରୁଥିଲେ । ବଡ଼ ବଡ଼ ଗଛ, ପଥର, ମାଟି ଯାହା ପାଉଥିଲେ, ସେ ଖାଇ ଯାଉଥିଲେ । ଏତଦ୍ୱାରା, ସେ ଅଞ୍ଚଳର ଅଧିବାସୀ  "ପାହାଡି ଭୂୟାଁ"  ଜନଜାତିର ଲୋକମାନେ ଅତିଷ୍ଟ ହୋଇ ପଡିଥିଲେ । ସେମାନେ, ଠାକୁରାଣୀଙ୍କୁ ନେଇ ଏକ ବଡ଼ ଶିଳା ଉପରେ ରଖିଲେ । ସେହି ଶିଳାକୁ ଠାକୁରାଣୀ ମଝିରୁ ଖାଇଦେବାରୁ ଏକ ଗାତ ସୃଷ୍ଟି ହୋଇ, ପାହାଡ଼ ତଳକୁ ପାଣି ବୋହିବାକୁ ଲାଗିଲା । ପ୍ରାୟ ୮୦୦ଫୁଟ ଉପରୁ ତଳକୁ ପଡୁଥିବା ପାଣି ଠିକ ଏକ ଖଣ୍ଡାର ଧାର ଭଳି ଦେଖାଯାଏ । ତେଣୁ, ଏହି ଜଳପ୍ରପାତର ନାମ  "ଖଣ୍ଡାଧାର"  ରହିଛି । ପାହାଡ଼ ଉପରର ଏହି ଚିରସ୍ରୋତା ଜଳ ଉତ୍ସର ନାମ  "କୋରାପାଣି ନାଳ"  । ଏହି ପାଣି ଧାର ଉପରେ ସୂର୍ଯ୍ୟକିରଣ ପଡି ଏକ ଭାସମାନ ଇନ୍ଦ୍ରଧନୁ ଭଳି ଦେଖାଯାଏ । ଗମନାଗମନ ବ୍ୟବସ୍ଥା ଖଣ୍ଡାଧାର ପହଞ୍ଚିବାକୁ ହେଲେ ପ୍ରଥମେ ରାଉରକେଲା ଯାଇ ସେଠାରୁ ଜାତୀୟ ରାଜପଥ ୨୩ରେ ଲହୁଣିପଦା ଯାଏ ଯିବାକୁ ହେବ । ସେଠାରୁ ଡାହାଣକୁ ଲାଳେଇ ଛକ ଯାଏ ଯାଇ ବାମ ପାର୍ଶ୍ୱ ରାସ୍ତାରେ ଗଲେ ଖଣ୍ଡାଧାର ପଡିବ । ଲହୁଣିପଦାରୁ ଯାଇଥିବା ରାସ୍ତା କେବଳ ଗ୍ରୀଷ୍ମକାଳୀନ ରାସ୍ତା । ଏହା ପକ୍କା ରାସ୍ତା ନୂହେଁ । ଅନିୟନ୍ତ୍ରୀତ ଖଣି ଖନନ, ଖଣ୍ଡାଧାର ଜଳପ୍ରପାତ ପ୍ରତି ବିପଦ ସୃଷ୍ଟି କରୁଛି ।
ସୁପ୍ରଭା ସାମଲ  (ଜନ୍ମ ୧୬ ଜୁନ ୧୯୯୦) ଭୁବନେଶ୍ୱର ଜନ୍ମିତ ଭାରତୀୟ ମହିଳା ଫୁଟ୍‌ବଲ୍‌ ଖେଳାଳୀ, ଯିଏ ବର୍ତ୍ତମାନ ଭାରତୀୟ ମହିଳା ଜାତୀୟ ଫୁଟ୍‌ବଲ୍ ଦଳରେ ଫୁଲ୍ ବ୍ୟାକ୍ ଭାବେ ଖେଳୁଛନ୍ତି  । ଆନ୍ତର୍ଜାତୀୟ ସାମଲ୍ ୨୦୧୦ ସାଫ୍ ମହିଳା ପ୍ରତିଯୋଗିତା ଓ ୨୦୧୨ ସାଫ୍ ମହିଳା ପ୍ରତିଯୋଗିତାରେ ଭାରତୀୟ ଦଳର ସଦସ୍ୟ ଥିଲା । ସେ ମଧ୍ଧ୍ୟ ୨୦୧୧ରେ ଗ୍ରୀଷ୍ମକାଳୀନ ଅଲିମ୍ପିକ୍‌ସ,୨୦୧୨ର ଯୋଗ୍ୟତାପର୍ଯ୍ୟାୟରେ ଦଳର ସଦସ୍ୟ ଥିଲେ । ସେ ୨୦୧୩ରେ ମିଶ୍ରିତ ଡଚ୍ ଦଳରେ ଖେଳିଥିଲେ ।
ଆଞ୍ଚଳିକ ଶିକ୍ଷା ପ୍ରତିଷ୍ଠାନ, ଭୁବନେଶ୍ୱର  (ଇଂରାଜୀ : , ) ରାଷ୍ଟ୍ରୀୟ ଶିକ୍ଷା,ଅନୁସନ୍ଧାନ ଓ ପ୍ରଶିକ୍ଷଣ ପରିଷଦ ର ଏକ ଶାଖା  । ୧୯୬୩ରେ ଏହାର ସ୍ଥାପନା କରାଯାଇଥିଲା । ଭୁବନେଶ୍ୱର ସହରର ସଚିବାଳୟ ମାର୍ଗରେ ଏହା ଅବସ୍ଥିତ । ଶିକ୍ଷା ସଂବନ୍ଧରେ ଏଠାରେ ଅନେକ ପାଠ୍ୟକ୍ରମ ରହିଛି ଏବଂ ଶିକ୍ଷା ସଂବନ୍ଧିୟ ଗବେଷଣା ଗୁଡି଼କ ଏଠାରେ ହୁଏ ।
ସ୍ବାତି ଭାର୍ଗବ  (ଜନ୍ମ ୨୬ ଏପ୍ରିଲ ୧୯୮୩) ଜଣେ ଭାରତରେସ୍ଥିତ ଇଣ୍ଟରନେଟ୍ ଉଦ୍ୟୋଗକାରୀ ଅଟନ୍ତି  । ୨୦୧୩ ମସିହାରେ, ସେ ତାଙ୍କ ସ୍ୱାମୀ ରୋହନ ଭାର୍ଗବଙ୍କ ସହ ଭାରତରେ କାର୍ଯ୍ୟ କରୁଥିବା ଏକ କୁପନ ଏବଂ କ୍ୟାସବ୍ୟାକ କରୋ ୱେବସାଇଟ କ୍ୟାଶକରୋ ଡଟ କମ ଖୋଲିଥିଲେ । ୨୦୦୫-୨୦୧୦ ମସିହାରୁ ଗୋଲ୍ଡମ୍ୟାନ ସାକ୍ସର ବ୍ୟାଙ୍କିଙ୍ଗ ଡିଭିଜନ ଏବଂ କାର୍ଯ୍ୟନିର୍ବାହୀ କାର୍ଯ୍ୟାଳୟରେ ମଧ୍ୟ କାର୍ଯ୍ୟ କରିଥିଲେ । ସେ ଲଣ୍ଡନ ସ୍କୁଲ ଅଫ ଇକୋନୋମିକ୍ସ  ରୁ ବିଏସସି ହନର୍ସ, ଗଣିତ ଏବଂ ଅର୍ଥନୀତିରେ ଡିଗ୍ରୀ ହାସଲ କରିଥିଲେ । ସେ ସିଙ୍ଗାପୁର ଏବଂ ଲଣ୍ଡନ ସ୍କୁଲରୁ ଅନେକ ଛାତ୍ରବୃତ୍ତି ମଧ୍ୟ ଜିତିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ସ୍ବାତି ଅମ୍ବାଲାରେ ଜନ୍ମଗ୍ରହଣ କରିଥିଲେ । ନ୍ୟାସନାଲ ଜୁନିଅର କଲେଜ ସିଙ୍ଗାପୁରରେ ପଢ଼ିବା ପରେ ସେ ଗଣିତ, ଅର୍ଥନୀତି ଏବଂ ପଦାର୍ଥ ବିଜ୍ଞାନରେ ଜି.ଏସ.ଇ.ଏ ଷ୍ଟାର ସମାପ୍ତ କରିଥିଲେ । ସ୍ୱାତି ବ୍ୟାଙ୍କିଙ୍ଗ ବିଭାଗରେ ମଧ୍ୟ ଏକ ସ୍ଥାୟୀ ସ୍ଥାନ ପାଇଥିଲେ । ଗୋଲ୍ଡମ୍ୟାନ ସାକ୍ସ ବ୍ରିଟେନ, ଲଣ୍ଡନର ଗୋଲ୍ଡମ୍ୟାନ ସାକ୍ସରେ ସ୍ବାତି ୨୦୦୫-୨୦୦୯ ମସିହାରୁ ଆର୍ଥିକ ପ୍ରତିଷ୍ଠାନଗୁଡିକ ପାଇଁ ସଂରଚନା ଉତ୍ପାଦ ମଧ୍ୟରେ ନିବେଶ ବ୍ୟାଙ୍କିଙ୍ଗ ବିଭାଗରେ କାର୍ଯ୍ୟ କରିଥିଲେ । ୨୦୧୦ ମସିହାରେ, ସେ ଗୋଲ୍ଡମ୍ୟାନ ସାକ୍ସ ଇଣ୍ଟରନ୍ୟାସନାଲ ସିଇଓ ମାଇକେଲ ଶେର୍ଡ ଏବଂ ରିଚାର୍ଡ ଗଣୋଡେଙ୍କ କାର୍ଯ୍ୟନିର୍ବାହୀ କାର୍ଯ୍ୟାଳୟରେ କାର୍ଯ୍ୟ କରିଥିଲେ । ପିୟୋରିଂ ପାଉଣ୍ଡ୍ସ ଲି ତାଙ୍କ ସ୍ୱାମୀ ରୋହନ ଭାର୍ଗବଙ୍କ ସହ ସ୍ୱାତି ପିୟୋରିଂ ପାଉଣ୍ଡ୍ସ ଲିର ପ୍ରତିଷ୍ଠା କରିଥିଲେ । ୟୁକେ ଆଧାରିତ କ୍ୟାସବ୍ୟାକ ଏବଂ ଭାଉଚର୍ ୱେବସାଇଟ ଯାହା ସଦସ୍ୟମାନଙ୍କୁ ସେମାନଙ୍କର ଯେକୌଣସି ଅଂଶୀଦାର ଖୁଚୁରା ବ୍ୟବସାୟରେ ନିୟମିତ କ୍ରୟରେ ସଞ୍ଚୟ କରିବାକୁ ସକ୍ଷମ କରିଥାଏ । କ୍ୟାଶକରୋ ଡଟ କମ ୨୦୧୩ ମସିହାରେ ସ୍ୱାତି ତାଙ୍କ ସ୍ୱାମୀଙ୍କ ସହ କମ୍ପାନୀ କ୍ୟାଶକରୋ ଡଟ କମ ପ୍ରତିଷ୍ଠା କରିଥିଲେ ଯାହାକି ଭାରତରେ କ୍ୟାସବ୍ୟାକର ଧାରଣା ପ୍ରବର୍ତ୍ତନ କରିଥିଲା  । ପୁରସ୍କାର ଏବଂ ସ୍ୱୀକୃତି - 18 - ୧୮ ମାର୍ଚ୍ଚ ୨୦୧୬ଦ୍ୱାରା ଶ୍ରେଷ୍ଠ ଯୁବ ବ୍ୟବସାୟ ମହିଳା ନାମିତ । ଅର୍ଥନୈତିକ ଟାଇମ୍ସ ଷ୍ଟାର୍ଟଅପ ପୁରସ୍କାର ପାଇଁ ମନୋନୀତ - ଅଗଷ୍ଟ ୨୦୧୬ । ଇ-ବାଣିଜ୍ୟ ଶିଳ୍ପ . ରେ ଶ୍ରେଷ୍ଠ ସେବା ପ୍ରଦାନକାରୀ କମ୍ପାନୀ ପାଇଁ ଭାରତର ପ୍ରଥମ ଡିଜିଟାଲ ମହିଳା ପୁରସ୍କାର । ଚେରି ବ୍ଲେୟାର ୨୦୧୧ ମସିହାର ଏସିଆନ ମହିଳା ଉପଲବ୍ଧି ପୁରସ୍କାର ୨୦୧୫ ନଭେମ୍ବରରେ ଯୁବ ଆଚିଭର ବର୍ଗ ପାଇଁ ମନୋନୀତ ।
ମେଘ ଓ ଜଳର ନାରୀ ସ୍ୱରୂପ ବା ଆତ୍ମାକୁ ହିନ୍ଦୁ ଧର୍ମ ଏବଂ ବୌଦ୍ଧ ଧର୍ମ - ସଂସ୍କୃତିରେ ବିଦ୍ୟାଧରୀ ବା ଅପସରା ଭାବେ ଗ୍ରହଣ କରାଯାଇଛି। ଅପସରାମାନେ ଦେବଲୋକର ବାସିନ୍ଦା। ସେମାନେ ବହୁବିଧ ବିଚିତ୍ର ଶକ୍ତିର ଅଧିକାରିଣୀ। ସେମାନେ ଚିର-ଯୌବନା ଏବଂ ଅତ୍ୟନ୍ତ ରୂପସୀ। ପୁଣି ନୃତ୍ୟ-ସଂଗୀତ କଳାରେ ନିପୁଣା। ସେମାନେ ଗନ୍ଧର୍ବମାନଙ୍କର ପତ୍ନୀ। ଇନ୍ଦ୍ରଙ୍କ ସଭାରେ ଗନ୍ଧର୍ବମାନେ ବିଭିନ୍ନ, ବାଦ୍ୟଯନ୍ତ୍ର ବଜାଉଥିବା ବେଳେ ଅପ୍ ସରାମାନେ ନୃତ୍ୟ-ସଂଗୀତ ପରିବେଷଣ କରନ୍ତି। ଦେବରାଜ ଇନ୍ଦ୍ରଙ୍କ ନିର୍ଦ୍ଦେଶରେ ସେମାନେ ଅନ୍ୟ ସ୍ୱତନ୍ତ୍ର କାର୍ଯ୍ୟ ମଧ୍ୟ ସମ୍ପାଦନ କରୁଥିବାର ଉଲ୍ଲେଖ ବିଭିନ୍ନ ପୁରାଣ ପୃଷ୍ଠାରେ ମିଳେ। ଅପସରାମାନେ ନିଜର ଇଚ୍ଛା ମତେ ରୂପ ବଦଳାଇପାରନ୍ତି। ଦ୍ୟୁତ-କ୍ରୀଡ଼ାରେ ସେମାନେ  ଭାଗ୍ୟ  ଅପସରାଙ୍କର ଆଶୀର୍ବାଦ ନ ମିଳିଲେ ଜୁଆରେ ଜିଣିବା ଅସମ୍ଭବ ବୋଲି ବିଶ୍ୱାସ କରାଯାଏ। ବିଶ୍ୱର ପ୍ରାୟ ସବୁ ସଂସ୍କୃତିରେ ଅପସରା ଭିନ୍ନ ଭିନ୍ନ ନାମରେ ବିଦ୍ୟମାନ। ସଂସ୍କୃତ ଭାଷାରେ ଯାହା  ଅପସରା , ପାଲୀ ଭାଷାରେ ତାହା  ଅଛରା , ଖେମର ଭାଷାରେ  ତେପ୍ ଅପ୍ ସର , ଭିଏତନାମିଜରେ  ଏ ବି ସା ଲା ତୁ , ମାଲୟରେ  ବିଦାଦାରି , ଥାଇରେ  ଆସସନ୍  ଏବଂ ଚାଇନିଜ୍ରେ  ତିଆନୁ  । ଭାରତୀୟ ନାଟ୍ୟଶାସ୍ତ୍ର ଅନୁଯାୟୀ ଇନ୍ଦ୍ରଙ୍କ ରାଜସଭାରେ ନୃତ୍ୟ କରୁଥିବା ଅପସରାଙ୍କ ସଂଖ୍ୟା ଛବିଶ। ସେମାନେ ହେଲେ   ମଞ୍ଜୁକେଶୀ, ସୁକେଶୀ, ମିଶ୍ରକେଶୀ, ସୁଲୋଚନା, ସୌଦାମିନୀ, ଦେବଦତ୍ତା, ଦେବସେନା, ମନୋରମା, ସୁଦତୀ, ସୁନ୍ଦରୀ, ବିଗଗ୍ ଧା, ବିବିଧା, ବୁଦ୍ଧା, ସୁମଳା, ସନ୍ତତି, ସୁନନ୍ଦା, ସୁମୁଖୀ, ମାଗଧୀ, ଅର୍ଜୁନୀ, ସରଳା, କେରଳା, ଧୃତି, ନନ୍ଦା, ସୁପୁଷ୍କଳା, ସୁପୁଷ୍ପମାଳା ଏବଂ କଳଭା। ଏମାନଙ୍କ ଭିନ୍ନ ଇନ୍ଦ୍ରଙ୍କ ଇଙ୍ଗିତରେ ବିଭିନ୍ନ ଅସମ୍ଭବକୁ ସମ୍ଭବ କରୁଥିବା ଅନ୍ୟ ଚାରି ପ୍ରମୁଖ ଓ ପ୍ରସିଦ୍ଧ ଅପସରା ହେଲେ ଉର୍ବଶୀ, ରମ୍ଭା, ମେନକା ଏବଂ ତିଳୋତ୍ତମା ।
ସତ୍ୟସୁନ୍ଦର ମିଶ୍ର  (୧୬ ଜାନୁଆରୀ ୧୯୩୧ - ୧୮ ଅପ୍ରେଲ ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୩ ଓ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସତ୍ୟସୁନ୍ଦର ମିଶ୍ର ୧୯୩୧ ମସିହାର ଜାନୁଆରୀ ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ସତ୍ୟସୁନ୍ଦର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଦୁଇଥର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ସତ୍ୟସୁନ୍ଦର ମିଶ୍ର ୨୦୧୨ ମସିହାର ଅପ୍ରେଲ ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଆନିଲିସ ମେରି ଫ୍ରାଙ୍କର ଜନ୍ମ ଫ୍ରାଙ୍କଫଟ, ଜର୍ମାନୀରେ ୧୨ ଜୁନ୍ ୧୯୨୯ ମସିହାରେ ହୋଇଥିଲା । ସିଏ ଜଣେ ଡ଼ାଏରୀ ଲେଖିକା ଭାବେ ପ୍ରସିଦ୍ଧ । ତାଙ୍କର ମୃତ୍ୟୁ ମାତ୍ର ୧୫ ବର୍ଷରେ ହୋଇଥିଲା । ସିଏ ଜିଉ ମାନଙ୍କର ବିଧ୍ୱଂସର ଜଣେ ବ‌ହୁ ଚର୍ଚ୍ଚିତ ପୀଡ଼ିତା ଥିଲେ । ସେ ସମୟରେ ଆନି ଗୋଟିଏ ଡ଼ାଇରୀ ଲେଖିଥିଲେ ତାର ନାମ ଥିଲା  'ଦ ଡ଼ାଇରୀ ଅଫ୍ ଏ ୟଙ୍ଗ ଗର୍ଲ'  । ଏହି ବ‌ହିଟି ବ‌ହୁତ ଗୁଡ଼ିଏ ନାଟକ ଓ ଚଳଚ୍ଚିତ୍ରର ପ୍ରେରଣା ସ୍ରୋତ ଓ ଆଧାର ହୋଇଛି । ତାଙ୍କର ଜନ୍ମ ଜର୍ମାନୀରେ ହୋଇଥିଲା କିନ୍ତୁ ସେ ବ‌ହୁତ ବର୍ଷ ନେଦରଲାଣ୍ତର ଏମଷ୍ଟରଡ଼ାମ ସ‌ହର ଓ ତା ଆଖାପାଖରେ ବିତାଇ ଥିଲେ । ଫ୍ରାଙ୍କ ନିଜର ଡ଼ାଏରୀ ୧୯୪୨ଠାରୁ ୧ ଅଗଷ୍ଟ ୧୯୪୪ ଯାଏଁ ଲେଖିଥିଲେ । ପ୍ରଥମରେ ସିଏ ଏହି ଡ଼ାଏରୀ ନିଜ ପାଇଁ ଲେଖିଥିଲେ । ଏହା ୧୯୪୪ରେ ଗେରିଟ ବୋଲକେଷ୍ଟିନ, ଡ଼ଚ ସରକାରଙ୍କ ସଦସ୍ୟ, ଲଣ୍ତନର ରେଡ଼ିଓ ବ୍ରଡ଼କାଷ୍ଟରେ ଘୋଷଣା କଲେ ଯେ ଜର୍ମାନ ଅଧିନସ୍ଥ ଡ଼ଚ ମାନଙ୍କର ପୀଡ଼ା ବିଷୟରେ ଯଦି କିଛି ପ୍ରତ୍ୟକ୍ଷଦର୍ଶୀ ନିଜର ଅନୁଭବ ଲିଖିତ ଆକାରରେ ଯେମିତିକି ଚିଠିପତ୍ର ହିସାବରେ ରଖିଛନ୍ତି ତାକୁ ଦୁନିଆର ଅନ୍ୟ ଲୋକ ଲୋଚନ‌କୁ ଆଣିବାକୁ ଚାହୁଁଛନ୍ତି । ତାଙ୍କ ଭାଷଣରେ ପ୍ରଭାବିତ ହୋଇ ଆନି ଫ୍ରାଙ୍କ ସ୍ଥିର କଲେ ଦ୍ୱିତୀୟ ବିଶ୍ୱ ଯୁଦ୍ଧ ସରିଲା ପରେ ତାଙ୍କ ଡ଼ାଏରୀକୁ ନେଇ ସେ ଗୋଟିଏ ବ‌ହି ପ୍ରକାଶିତ କରିବେ । ଜନ୍ମ ଆନିଲିସ ମେରି ଫ୍ରାଙ୍କ ଫ୍ରାଙ୍କଫଟ, ଜର୍ମାନୀରେ ୧୨ ଜୁନ୍ ୧୯୨୯ ମସିହାରେ ଜନ୍ମ ହୋଇଥିଲେ । ତାଙ୍କର ବାପାଙ୍କ ନାମ ଓଟୋ ଫ୍ରାଙ୍କ ଓ ମାତାଙ୍କ ନାମ ଏଡ଼ିଥ ଫ୍ରାଙ୍କ । ତାଙ୍କର ବଡ଼ ଭଉଣୀଙ୍କ ନାମ ମାର୍ଗଟ ଥିଲା । ସେମାନେ ଜିଉ ଧର୍ମର ଥିଲେ କିନ୍ତୁ ଜିଉ ଧର୍ମର ରିତୀ ଓ ପ୍ରଥା କିଛି ପାଳୁ ନଥିଲେ ଏବଂ ଜିଉ ଓ ଅନ୍ୟ ଧର୍ମର ଲୋକମାନଙ୍କ ସ‌ହ ରହୁଥିଲେ । ତାଙ୍କର ଗୋଟିଏ ବଡ଼ ପାଠାଗାର ଥିଲା ଓ ସେମାନେ ନିଜ ପିଲାଙ୍କୁ ବ‌ହି ପଢ଼ିବାକୁ ପ୍ରୋତ୍ସାହିତ କରୁଥିଲେ । ଜୀବନୀ ଜର୍ମାନୀରେ ସେହି ସମୟରେ ହିଟଲରର ତାନାଶାହୀ ଚାଲିଥିଲା । ସେହିସମୟରେ ଜିଉ ମାନଙ୍କର ଜର୍ମାନୀରେ ରହିବା ଭାରି କର୍ଷ୍ଟସାଧ୍ୟ ଥିଲା । ଆନି ତାଙ୍କର ପ୍ରତ୍ୟେକ ଦିନର ଘଟିତ ଘଟଣା ଗୁଡ଼ିକୁ ଏ ଡ଼ାଏରୀରେ ଲେଖିଥିଲେ । ତାଙ୍କର ମୃତ୍ୟୁ ପରେ ତାଙ୍କ ବାପା ଓଟୋ ଫ୍ରାଙ୍କ ଏହି ଡ଼ାଏରୀକୁ ପ୍ରକାଶିତ କରିଥିଲେ । ହିଟଲରଙ୍କ ଦାଉରୁ ନିଜକୁ ବଞ୍ଚାଇବା ସକାଶେ ଜୁଲାଇ ମାସ ୧୯୪୨ରେ ୧୩ ବର୍ଷ ବୟସ୍କ ଆନି ତାଙ୍କ ପରିବାର ସ‌ହ ଆମଷ୍ଟାରଡ଼ମର ଗୋଟିଏ ଗୋଦାମରେ ଲୁଚି ରହିଥିଲେ । ସେହି ଦୁଇବର୍ଷ ସେ କିପରି ସେହି ଗୋଦାମରେ ନିଜର ଜୀବନ ଅତିବାହିତ କରିଥିଲେ ସେହି ଡ଼ାଏରୀରେ ଲେଖିଛନ୍ତି । ମୃତ୍ୟ ୧ରୁ ୩୧ ତାରିଖ ମଧ୍ୟରେ ମାର୍ଚ୍ଚ ମାସରେ ୧୯୪୫ ମସିହାରେ ଟାଇଫସ  (ଦେହର ଉକୁଣୀରେ ଜଣକଠାରୁ ଅନ୍ୟକୁ ଜଣକୁ ବ୍ୟାପିବା ରୋଗ) ନାମକ ରୋଗରେ ପୀଡ଼ିତ ହୋଇ ବରଜନ୍-ବେଲସନ ବନ୍ଦୀ ଶିବିରରେ ପ୍ରାଣ ହରାଇଲେ  । ତାଙ୍କର ମୃତ୍ୟୁର ପ୍ରକୃତ ଦିନ ଓ ତାରିଖ ଜଣାନାହିଁ । ରେଡ଼୍ କ୍ରସଦ୍ୱାରା ଅଫିସିଆଲି ଘୋଷିତ ହୋଇଥିଲା ଯେ ସେ ୧ରୁ ୩୧ ତାରିଖ ମଧ୍ୟରେ ମାର୍ଚ୍ଚ ମାସରେ ତାଙ୍କର ମୃତ୍ୟୁ ହୋଇଥିଲା କିନ୍ତୁ କେହି କେହି କହନ୍ତି ଯେ ସେ ମାର୍ଚ୍ଚ ଯାଏ ବଞ୍ଚି ନଥିଲେ ଓତାଙ୍କର ମୃତ୍ୟୁ ପୂର୍ବରୁ ଫେବୃଆରୀ ୧୯୪୫ରେ ହିଁ ହୋଇଥିଲା ।
ଇଚାଲକରଞ୍ଜି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର କୋଲ୍ହପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଇଚାଲକରଞ୍ଜି ୧୬.୬୯୧୨ ଉତ୍ତର ଅକ୍ଷାଂଶ ଓ ୭୪.୪୬୦୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୯୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଇଚାଲକରଞ୍ଜି ସହରର ମୋଟ ଜନସଂଖ୍ୟା ୨୫୭୫୭୨ ଅଟେ । ସେଥି ମଧ୍ୟରୁ ୫୨.୮୦% ଜଣ ପରୁଷ ହୋଇଥିବା ବେଳେ ୪୭.୨୦% ଜଣ ନାରୀ ଅଟନ୍ତି । ଇଚାଲକରଞ୍ଜିର ସାକ୍ଷରତା ହାର ୭୩.୪୧% ଅଟେ । ଏହା ଜାତୀୟ ହାରଠାରୁ -୮.୫୭% ପ୍ରତିଶତ କମ ଅଟେ । ସେଥିରୁ ୪୨.୧୭% ପ୍ରତିଶତ ପୁରୁଷ ଓ ୩୧.୨୪% ନାରୀ ଅଟନ୍ତି । ୧୨.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଇଚାଲକରଞ୍ଜିର ସରକାରୀ ଭାଷା ଅଟେ ।
ଟେମିଂକ୍ ନୁକୁରି ପକ୍ଷୀ  ଇଂରାଜୀରେ  ' , ଜୀବବିଜ୍ଞାନ ନାମ   ନୁକୁରି ପକ୍ଷୀ ପରିବାର ଗ୍ଲେରିଓଲିଡାଏର ଏକ ସଦସ୍ୟ ପକ୍ଷୀ । ଆଫ୍ରିକାର ଉପ-ସାହାରା ଅଞ୍ଚଳରେ ଏହି ୱେଡର୍ ବର୍ଗୀକୃତ ପକ୍ଷୀମାନଙ୍କୁ ଦେଖିବାକୁ ମିଳେ । ଆଫ୍ରିକୀୟ ସାଭାନ୍ନା ତୃଣଭୂମିର ପୋଡ଼ା ଯାଇଥିବା ବୁଦା ଓ ଘାସ ମଧ୍ୟରେ ଏହି ପକ୍ଷୀ ନିଜର ଗାଢ଼ ପାଉଁଶିଆ ରଙ୍ଗର ଅଣ୍ଡା ଦେବା ଲକ୍ଷ୍ୟ କରାଯାଇଛି । ଉପପ୍ରଜାତି ସମୂହ ଟେମିଂକ୍ ନୁକୁରି ପକ୍ଷୀର ତିନୋଟି ଉପପ୍ରଜାତି ରହିଛନ୍ତି । କର୍ସୋରିୟସ୍ ଟେମିଂକି ଟେମିଂକି  ( . ),  (ୱିଲିୟମ୍ ଜନ୍ ସ୍ୱୈନ୍ସନ୍, ୧୮୨୨) ଉପପ୍ରଜାତି : ସେନେଗାଲରୁ ନେଇ ଇଥିଓପିଆ, କେନିଆ ଓ ଉତ୍ତର ତାଞ୍ଜାନିଆ କର୍ସୋରିୟସ୍ ଟେମିଂକି ରୁଭାନେନ୍ସିସ୍  ( . ),  (ଗ୍ୟୁଲା ମାଦାରଜ୍, ୧୯୧୫) ଉପପ୍ରଜାତି : ଦକ୍ଷିଣ ତାଞ୍ଜାନିଆରୁ ନେଇ ଅଂଗୋଲା, ମୋଜାମ୍ବିକ୍ ଓ ଉତ୍ତର-ପୂର୍ବ ଦକ୍ଷିଣ ଆଫ୍ରିକା କର୍ସୋରିୟସ୍ ଟେମିଂକି ଏରିଡସ୍  ( . ),  (ଫିଲିପ୍ କ୍ଲେନ୍ସି, ୧୯୮୯) ଉପପ୍ରଜାତି : ଉତ୍ତର ନାମିବିଆରୁ ନେଇ ପଶ୍ଚିମ ଜିମ୍ବାୱେ ଏହି ନୁକୁରି ପକ୍ଷୀର ସାଧାରଣ ନାମ ଓ ଜୀବବିଜ୍ଞାନ ନାମରେ ରହିଥିବା  ଟେମିଂକ୍  ଶବ୍ଦ ପ୍ରସିଦ୍ଧ ଓଲନ୍ଦାଜ ପ୍ରକୃତିବିତ୍ କନ୍ରାଡ଼୍ ୟାକବ୍ ଟେମିଂକ୍‍ଙ୍କ ସମ୍ମାନରେ ରଖାଯାଇଛି ।
ମୌସଧି ବାଗ  (ଜନ୍ମ: ୮ ମାର୍ଚ୍ଚ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୌସଧି ବାଗ ୧୯୬୦ ମସିହାର ମାର୍ଚ୍ଚ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବ ବାଗ ଓ ପତ୍ନୀଙ୍କ ନାମ ସେବତୀ ବାଗ । ରାଜନୈତିକ ଜୀବନ ମୌସଧି ବାଗ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେଡିର ପ୍ରତିନିଥି ଭାବରେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୮,୨୯୧ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଅନନ୍ତ ପ୍ରତାପ ଦେଓଙ୍କୁ ୧୬,୦୯୮ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସବିତା ଶାସ୍ତ୍ରୀ  (ଇଂରାଜୀ ଭାଷାରେ ) ଭାରତର ଜଣେ ଭାରତନାଟ୍ୟମ   ଶାସ୍ତ୍ରୀୟ ନୃତ୍ୟର ନର୍ତ୍ତକୀ ଓ ନିର୍ଦ୍ଦେଶିକା  । ପାରମ୍ପରିକ ଭାରତନାଟ୍ୟମର ଟେକନିକ ସ‌ହିତ ସେ ବିଭିନ୍ନ ଭାରତୀୟ ପୁରାଣ ବା ଧର୍ମ ସମ୍ପର୍କ ନରଖି ନୂତନ କାହାଣୀକୁ ନେଇ ନୃତ୍ୟ ସମ୍ପାଦନା କରନ୍ତି । ତାଙ୍କର ନବୋନ୍ମେଷକୁ କିଛି ସମାଲୋଚକ  'ବାଟଭଙ୍ଗା'  କ‌ହନ୍ତି । କେହି କେହି ତାଙ୍କୁ ରେନାଁସା ଆର୍କିଟେକ୍ଟ କ‌ହନ୍ତି, ଯେପରି ରୁକ୍ମିଣୀ ଦେବୀ ଅରୁଣ୍ଡେଲ   ତାଙ୍କ ସମୟରେ କରୁଥିଲେ । ପ୍ରାକ୍ ଜୀବନ ଓ ଶିକ୍ଷା ସବିତା ସୁବ୍ରମନିଅମ ଜନ୍ମ ଗ୍ରହଣ କରିଥିଲେ ହାଇଦରାବାଦରେ ଓ ପରେ ପରେ ମୁମ୍ବାଇରେ ବାସକରିଥିଲେ ଓ ପରବର୍ତ୍ତୀ ସମୟରେ ତାଙ୍କର ନିଜ ଟାଉନ ଚେନିକୁ ଚାଲିଯାଇଥିଲେ । ମୁମ୍ବାଇର ଶ୍ରୀ ରାଜରାଜେଶ୍ୱରୀ ନାଟ୍ୟ କଳା ମନ୍ଦିରରେ ଗୁରୁ ମହାଲିଙ୍ଗମ ପିଲ୍ଲାଇଠାରୁ ଭାରତନାଟ୍ୟମ ନୃତ୍ୟ ଶିକ୍ଷା କରିଥିଲେ ଓ ପରେ ଚେନଇରେ ଅଦ୍ୟାର କେ ଲକ୍ଷ୍ମଣ ଓ ଧନଞ୍ଜୟନ ପାଖରୁ ଶିକ୍ଷା ଲାଭ କରିଥିଲେ । ସେ ପିଏସ ସିନିଅର ସେକେଣ୍ଡାରୀ ସ୍କୁଲରୁ ପାସ କରିବା ପରେ ସ୍ଟେଲା ମାରିସ କଲେଜରୁ ସ୍ନାତକ ପାସ କରିଥିଲେ । ସନ ୧୯୮୬ରେ ସେ  'ଆନନ୍ଦ ତଣ୍ଡବମ'  ତାମିଲ ଚଳଚ୍ଚିତ୍ରରେ ମୂଖ୍ୟ ନର୍ତ୍ତକୀ ଭାବରେ କାମ କରିଥଲେ ଯାହା ତାଙ୍କ ଗୁରୁ ଅଦ୍ୟାର କେ ଲକ୍ଷ୍ମଣଙ୍କ ପ୍ର‌ଯୋଜନାରେ   ତିଆରି ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ସେ ନିଉରୋସାଇନ୍ସରେ ମାସ୍ଟର ଡିଗ୍ରୀ ହାସଲ କରିଥିଲେ । ଭାରତନାଟ୍ୟମ ସନ ୧୯୮୦,୧୯୯୦ ଓ ୨୦୨୦ର ଦଶକମାନଙ୍କରେ ସେ ଭାରତନାଟ୍ୟମର ପାରମ୍ପରିକ ନୃତ୍ୟ ପ୍ରଦର୍ଶନ କରିଥିଲେ । ଏହି ସମୟରେ ସେ କୃଷ୍ଣ:ପରମ ରହସ୍ୟମୟ ଓ ପୁରୁଷାର୍ଥ ନୃତ୍ୟର ଦିଗ୍‌ଦର୍ଶନ ଦେଇଥିଲେ । ଭାରତନାଟ୍ୟମରେ ଆବଶ୍ୟକ ହେଉଥିବା ଉଚ୍ଚ ଧରଣର ଟେକନିକାଲ ନୈପୁଣ୍ୟ ଓ ଲାବଣ୍ୟ ସେ ସୁନ୍ଦର ଭାଗରେ ଦର୍ଶାଉଥିଲେ । ସିଡନିରେ ଥିବା ସମାଲୋଚକ ହଂସ ଭେଙ୍କଟ ତାଙ୍କ ବିଷୟରେ ଲେଖଥିଲେସବିତାଙ୍କର ନୃତ୍ୟ, ପରିସ୍ଫୁଟିତ ରେଖା ଓ ଅନିନ୍ଦ୍ୟ ଅରମାଣ୍ଡି ଏକ ସଦ୍ୟ ବାତାବରଣ ସୃଷ୍ଟି କରେ ଯାହା ନୃତ୍ୟ ବିଦ୍ୟାର୍ଥୀଙ୍କ ନିମନ୍ତେ ପ୍ରରଣାଦାୟକ ହୁଏ ।" " ମନ୍ଦିର କଳାକୃତି ସଜୀବ ହୋଇ ନୃତ୍ୟ କଲାଭଳି ଲାଗେ ", ଏହା ତାଙ୍କ ନୃତ୍ୟ ବିଷୟରେ ସାନଫ୍ରାନସିସ୍କୋ ଏଥନିକ ନୃତ୍ୟ ଉତ୍ସାବର ଅଡିସନ ପାନେଲ କ ‌ହିଥିଲେ । ଉଲ୍ଲେଖନୀୟ ପ୍ର‌ଯୋଜନା ସନ ୨୦୦୯ ବେଳକୁ ଶାସ୍ତ୍ରୀ ପାରମ୍ପରିକ  'ମର୍ଗମ'  ଶାସ୍ତ୍ରୀୟ ନୃତ୍ୟ ତ୍ୟାଗ କରି ଶିର୍ଷକ ଅନୁସାରେ ନୃତ୍ୟ ପ୍ର‌ଯୋଜନା କରିବାକୁ ଆରମ୍ବ କଲେ । ସେ ଏକାକୀ ଅନେକ ଚରିତ୍ରମାନଙ୍କ ଭୂମିକାରେ ନୃତ୍ୟ ପ୍ରଦର୍ଶନ କରୁଥିଲେ ଯାହା ପାରମ୍ପରିକ ଭାରତନାଟ୍ୟମରୁ ସମ୍ପର୍ଣ୍ଣ ଅଲଗା ଥିଲା ଓ ଯେଉଁଥିରେ ପୂର୍ବରୁ ପ୍ରେମାସ୍ପଦ ନାୟିକା ପ୍ରେମରେ ଛଟପଟ ହେଉଥିବା ବା ଭକ୍ତିରେ ତନ୍ମୟ ହେଉଥିବା ଦେଖାଯାଉଥିଲା । ତାଙ୍କର କେତେକ ଉଲ୍ଲେଖନୀୟ ପ୍ର‌ଯୋଜନା: ଅଭ୍ୟନ୍ତର ସଙ୍ଗୀତ  ( - ୨୦୧୦), ଆତ୍ମା ପଞ୍ଜୁରୀ: ଜୀବନ, ମୃତ୍ୟୁ ଓ ତା 'ପର କାହାଣୀ    (୨୦୧୨), ପୈଗମ୍ବର: ଭାଗ୍ୟ, ସ୍ୱର୍ଗୀୟତା ଓ ସନ୍ଦେହ   : . ଓ ଜଞ୍ଜିର: ଛାୟାମାନଙ୍କର ପ୍ରେମ କାହାଣୀ   :    (୨୦୧୫). ଟାଇମସ ଅଫ ଇଣ୍ଡିଆରେ ତାଙ୍କ ପ୍ରୋଫାଇଲ କାହାଣୀରେ ଲେଖାଥିଲାସବିତା ଶହ ଶହ ବର୍ଷର ପୁରାତନ ନୃତ୍ୟ ସାଥିରେ ପ୍ରଚଳିତ ନୃତ୍ୟକୁ ମିଶ୍ରଣ କରି ନୃତ୍ୟ ଜଗତରେ ଏକ ଅଦ୍ଭୁତ ଅତୁଳନୀୟ ସ୍ଥାନ ସୃଷ୍ଟି କରିଛନ୍ତି  ।
ବୈଷ୍ନୋଦେବୀ ମନ୍ଦିର , ରାଉରକେଲା , ଭାରତୀୟ ରାଜ୍ୟ ଓଡ଼ିଶାର ଶିଳ୍ପନଗର ରାଉରକେଲାଠାରେ ଏକ ମନ୍ଦିର । ଏହା ଜମ୍ମୁ ଓ କାଶ୍ମୀର ପ୍ରଦେଶର ତ୍ରିସୁକା ପାହାଡରେ ଥିବା ମୂଳ ବୈଷ୍ନୋଦେବୀ ମନ୍ଦିରର ଏକ ନକଲ । ରାଉରକେଲା ଇସ୍ପାତ କାରଖାନା ସମ୍ମୁଖରେ ଥିବା ଦୁର୍ଗାପୁର ପାହାଡର ଶିଖରରେ ଏହା ଅବସ୍ଥିତ । ଏହା ପାଖରେ ଭୈରବନାଥଙ୍କ ମନ୍ଦିର ଅବସ୍ଥିତ । ପାହାଡର ଶିଖରରେ ଅବସ୍ଥିତ ଦେବୀ ଦୂର୍ଗାଙ୍କ ମନ୍ଦିର ୨୦୦୭ରେ ଦର୍ଶକଙ୍କ ପାଇଁ ଉନ୍ମୁକ୍ତ ହେଇଥିଲା । ଦୁର୍ଗାପୂଜା ସମୟରେ ଏଠାରେ ନବରାତ୍ର ପାଳନ କରାଯାଏ ଓ ସହସ୍ରାଧିକ ଦର୍ଶକ ଉପାସନା ପାଇଁ ଆସିଥାଆନ୍ତି ।
ଘନଶ୍ୟାମ ବେହେରା  (୧୩ ମଇ ୧୯୩୭ - ୨୧ ଜୁଲାଇ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୭, ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଘନଶ୍ୟାମ ୧୯୩୭ ମସିହାର ମଇ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନରହରି ବେହେରା ଓ ପତ୍ନୀଙ୍କ ନାମ ସୁଶୀଳା ବେହେରା । ରାଜନୈତିକ ଜୀବନ ଘନଶ୍ୟାମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଘନଶ୍ୟାମ ୧୯୯୭ ମସିହାର ଜୁଲାଇ ୨୧ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨ ସେପ୍ଟେମ୍ବର ବର୍ଷର ୨୪୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୬ତମ  । ବର୍ଷ ଶେଷ ହେବା ପାଇଁ ଆଉ ୧୨୦ ଦିନ ବାକି ଅଛି । ଘଟଣାବଳୀ ୧୮୦୬ ମସିହା: ସୁଇଜରଲ୍ୟାଣ୍ଡରେ ଭୂସ୍ଖଳନ ଯୋଗୁଁ ୪୫୭ ଜଣ ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୯୧୯ ମସିହା: ଇଟାଲୀରେ ସର୍ବସାଧାରଣଙ୍କୁ ମତଦାନ ଅଧିକାର ପ୍ରଦାନ କରାଯାଇଥିଲା । ୧୯୩୫ ମସିହା: ଫ୍ଲୋରିଡାରେ ହୋଇଥିବା ଘୂର୍ଣ୍ଣିଝଡ଼ରେ ୪୨୩ ଜଣ ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୯୪୫ ମସିହା: ଭିଏତନାମ ସ୍ୱାଧୀନ ହୋଇଥିଲା । ୧୯୫୧ ମସିହା: ଅଷ୍ଟ୍ରେଲିଆ-ନ୍ୟୁଜିଲାଣ୍ଡ-ଆମେରିକା ଚୁକ୍ତି ସ୍ୱାକ୍ଷରିତ ହୋଇଥିଲା । ୧୯୯୨ ମସିହା: ନିକାରାଗୁଆଠାରେ ହୋଇଥିବା ଭୂମିକମ୍ପରେ ୧୧୯ ଜଣ ବ୍ୟକ୍ତିଙ୍କର ମୃତ୍ୟୁ ହୋଇଥିଲା । ୧୯୯୬ ମସିହା: ମହାକାଶଯାନ ସୋୟୁଜ୍ ଟିଏମ୍-୨୪  ( -24)ର ଧରାବତରଣ ହୋଇଥିଲା  । ୧୯୯୮ ମସିହା: ସ୍ୱିସ୍ଏୟାର୍ ବିମାନ ଦୁର୍ଘଟଣାରେ ୨୨୯ ଜଣ ଯାତ୍ରୀଙ୍କ ମୃତ୍ୟୁ ହୋଇଥିଲା । ୨୦୧୬ ମସିହା: ଭାରତର କେନ୍ଦ୍ରୀୟ ଶ୍ରମିକ ସଙ୍ଗଠନ ଓ ସମସ୍ତ ସ୍ୱାଧୀନ ଫେଡେରେସନ୍‌ଗୁଡ଼ିକ ପକ୍ଷରୁ ୧୨ ଦଫା ଦାବି ନେଇ ଦେଶବ୍ୟାପୀ ଧର୍ମଘଟ ଡାକରା ଦିଆଯାଇଥିଲା ।
ଡକ୍ସିବୋଟୁଲିନମଏ  (ଇଂରାଜୀ ଭାଷାରେ ), ବିକ୍ରୟ ନାମ ଡାକ୍ସିବିଫାଇ/ , ଏକ ଔଷଧ ଯାହା ଭ୍ରୁଲତା ମଝିରେ ଥିବା କୁଞ୍ଚନ‌ କମେଇ ଦିଏ  । ଏହା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ସର୍ଭାଇକାଲ ଡିସଟୋନିଆ ପାଇଁ ମଧ୍ୟ ଦିଆଯାଏ । ପ୍ରଭାବ ୬ ମାସ ପର୍ଯ୍ୟନ୍ତ ରହିପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଆଖିପତା ଖସିଯିବା ଏବଂ ମୁଖ ମଣ୍ଡଳ ଚଳେଇବାରେ ଅସୁବିଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଗିଳିବା କିମ୍ବା ଶ୍ୱାସକ୍ରିୟା ସମସ୍ୟା ହୋଇପାରେ  ଏହା ଏକ ବଟୁଲିନମ୍ ଟକ୍ସିନ୍ ଏ ଯାହା ଆସେଟିଲକୋଲିନ୍ ନିର୍ଗତକୁ ପ୍ରତିରୋଧ କରିଥାଏ ଏବଂ ଏହା ଏକ ନ୍ୟୁରୋମସ୍କୁଲାର ବ୍ଲକିଂ ଏଜେଣ୍ଟ ଅଟେ । ୨୦୨୨2 ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡାକ୍ସିବୋଟୁଲିନମଟୋକ୍ସିନା ଅନୁମୋଦିତ ହୋଇଥିଲା। ଏହା ବୋଟକ୍ସ ପାଇଁ ଏକ ବ୍ୟବସାୟିକ ପ୍ରତିଯୋଗୀ ।
ଗ୍ରେଗୋରୀ ପାଞ୍ଜି ଅନୁସାରେ ୮ ଫେବୃଆରୀ ବର୍ଷର ୩୯ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୬ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୨୭ ଦିନ   । ଘଟଣାବଳୀ ଜନ୍ମ ୧୮୯୭ - ଜାକିର ହୁସେନ, ଭାରତର ପୂର୍ବତ୍ତନ ରାଷ୍ଟ୍ରପତି ।  (ମୃତ୍ୟୁ : ୩ ମଇ ୧୯୬୯) ୧୯୪୧ - ଜଗଜୀତ ସିଂହ, ଭାରତର ବିଶିଷ୍ଟ ଗଜଲ ଗାୟକ , ସଙ୍ଗୀତ ପରିଚାଳକ ଓ ସମାଜସେବୀ  (ମୃତ୍ୟୁ : ୧୦ ଅକ୍ଟୋବର ୨୦୧୧) ୧୯୬୩ - ମହମ୍ମଦ ଆଝାରୁଦ୍ଦିନ, ଭାରତୀୟ କ୍ରିକେଟ ଖେଳାଳୀ ।
ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର  (ଇଂରାଜୀ ଭାଷାରେ ବା , ପୂର୍ବ ନାମ ମଲ୍ଟିପ୍ଲ ପର୍ସୋନାଲିଟି ଡିଜଅର୍ଡ଼ର/ ), ଏକ ମାନସିକ ବେମାରୀ   ଯେଉଁଥିରେ ଦୁଇଟି ସ୍ୱତନ୍ତ୍ର ବ୍ୟକ୍ତିତ୍ୱ   ପ୍ରକାଶ ପାଏ  । ଅନେକ ସମୟରେ କେତେକ ଘଟଣା ମନେରଖିବା ସମସ୍ୟା ହୁଏ ଯାହା ସାଧାରଣ ବିସ୍ମୃତିଠାରୁ ଅଧିକ ହୁଏ । ଏହି ଦ୍ୱୈତ ବ୍ୟକ୍ତିତ୍ୱ ପର୍ଯ୍ୟାୟକ୍ରମେ ଦେଖାଦିଏ; କିନ୍ତୁ ଅସମ ଭାବରେ ପ୍ରକାଶ ପାଏ । ଏହା ସ‌ହିତ ପୋଷ୍ଟ ଟ୍ରମାଟିକ ସ୍ଟ୍ରେସ ଡିଜଅର୍ଡ଼ର  , ବର୍ଡ଼ରଲାଇନ ପର୍ସୋନାଲିଟି ଡିଜଅର୍ଡ଼ର  , ପ୍ରମୁଖ ଅବସାଦ ବେମାରୀ , ସବସ୍ଟାନ୍ସ ମିସୟୁଜ ଡିଜଅର୍ଡ଼ର , ଆତ୍ମଘାତୀ  ବା ଉଦ୍‌ବେଗ ଆଦି ବେମାରୀ ସଂଯୁକ୍ତ ହୋଇଥାଇପାରେ । ପିଲାଦିନର ଆଘାତ   ଯୋଗୁ ଏ ରୋଗ ହେଉଥିବା ବିଶ୍ୱାସ କରାଯାଏ । ପ୍ରାୟ ୯୦% ରୋଗୀଙ୍କ କ୍ଷେତ୍ରରେ ବାଳ ଶୋଷଣ   ଯୋଗୁ ଓ ଅନ୍ୟମାନଙ୍କର ଯୁଦ୍ଧ ଅନୁଭବ ବା ସ୍ୱାସ୍ଥ୍ୟ କାରଣରୁ ହୁଏ । ଜେନେଟିକ କାରଣର ମଧ୍ୟ ଭୂମିକା ଥିବା ଜଣାଯାଏ । ଅନ୍ୟ ହାଇପୋଥେସିସ ଅନୁସାରେ ହିପନୋସିସର   ଉପଜାତ  ଯୋଗୁ ହୁଏ । ରୋଗ ନିର୍ଣ୍ଣୟ କରିବା ପୂର୍ବରୁ ସମାନ ଧରଣର ଲକ୍ଷଣ ପ୍ରକାଶ କରୁଥିବା ରୋଗ ଯେପରିକି ମାଦକ ଦ୍ରବ୍ୟ ସେବନ , ଅପସ୍ମାର ବାତ  , ଧାର୍ମିକ ଅଭ୍ୟାସ   ଓ କଳ୍ପନାଶୀଳ   ଖେଳ ଇତ୍ୟାଦି ବିଷୟ ଚିନ୍ତାକରିବେ । ସ‌ହାୟକ ଯତ୍ନ   ଓ ମାନସିକ ଚିକିତ୍ସା  ର ସାହାଯ୍ୟ ନେଇ ଏହି ରୋଗର ଚିକିତ୍ସା କରାଯାଏ । ସାଧାରଣତଃ ଏ ରୋଗ ବିନା ଚିକିତ୍ସାର ଲାଗିରହେ । ଜନସଂଖ୍ୟାର ପ୍ରାୟ ୨% ଲୋକ ଏ ରୋଗର ଶିକାର ହୁଅନ୍ତି ଓ ଡାକ୍ତରଖାନାରେ ଆଡମିଶନ ହେଉଥିବା ମାନସିକ ରୋଗୀଙ୍କର ପ୍ରାୟ ୩% ଏହି ରୋଗୀ ଥାଆନ୍ତି   । ପୁରୁଷଙ୍କ ଅପେକ୍ଷା ୬ ଗୁଣ ଅଧିକ ମହିଳାମାନେ ଆକ୍ରାନ୍ତ ହୋଇଥାଆନ୍ତି । ବିଂଶ ଶତାବ୍ଦୀର  (20 ) ଉତ୍ତରାର୍ଦ୍ଧରେ ଏଭଳି ରୋଗୀ ସଂଖ୍ୟା ଉଲ୍ଲେଖନୀୟ ଭାବରେ ବୃଦ୍ଧି ପାଇଛି  । ଉଭୟ ନ୍ୟାୟିକ ଓ ମାନସିକ ରୋଗ   କ୍ଷେତ୍ରରେ ଏହି ଡିଆରଡି ରୋଗ ବିବାଦାସ୍ପଦ ହୋଇ ରହିଛି । କୋର୍ଟରେ ଏହା କ୍ୱଚିତ ଏହା ପାଗଳାପଣର ପ୍ରତିବାଦୀ   ହୋଇ ସଫଳ ହୋଇଛି । ଉନ୍ନତ ଚିହ୍ନଟ ଯୋଗୁ ଅଥବା ମିଡିଆ ଯୋଗୁ ଏହାର ସଂଖ୍ୟା ବଢ଼ିବା ଭଳି ଜଣାଯାଉଛି, ସେ ପ୍ରଶ୍ନ ଅସମାହିତ ରହୁଛି । ଅଧିକାଂଶ ରୋଗୀ ଅଳ୍ପ କେତେକ ଚିକିତ୍ସକଦ୍ୱାରା ଚିହ୍ନଟ ହେଉଥିବାରୁ ଏହା ଥେରାପିଦ୍ୱାରା ହୋଇପାରେ ବୋଲି ସନ୍ଦେହ ଆସୁଛି । ଉପସ୍ଥାପିତ ଲକ୍ଷଣରେ ମଧ୍ୟ ବ‌ହୁତ ଫରଖ ଆସୁଥିବା ଜଣାଯାଏ ଯାହା ମିଡିଆର ଉପସ୍ଥାପନ ଯୋଗୁ ହୋଇପାରେ ।
ଡୋଲାସେଟ୍ରୋନ  (ଇଂରାଜୀ ଭାଷାରେ ), ଆଞ୍ଜେମେଟ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଅସ୍ତ୍ରୋପଚାର ପରବର୍ତ୍ତୀ ଏବଂ କେମୋଥେରାପି ପ୍ରେରିତ ଅଇ ଏବଂ ବାନ୍ତି ଉପଶମ ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ବ୍ୟବହାର ମଧ୍ୟରେ ଗ୍ୟାଷ୍ଟ୍ରୋଏଣ୍ଟେରାଇଟିସ୍ ଏବଂ ଗର୍ଭିଣୀ ଅତିବମନ ବା ହାଇପରଏମେସିସ ଗ୍ରାଭିଡାରମ ଅବସ୍ଥାରେ ଏହା ଦିଆଯାଇପାରେ । ଏହା ଗତି ଅସୁସ୍ଥତା ପାଇଁ କାମ କରେ ନାହିଁ । ଏହା ପାଟି ଦ୍ୱାରା ନିଆଯାଏ; ଏବଂ ସାଧାରଣତ ଏକ ଶିରାରେ ଇଞ୍ଜେକ୍ସନ ଦେଇ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକାପଣ, ମୁଣ୍ଡ ବୁଲାଇବା ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ଏବଂ ଆନାଫାଲାକ୍‌ସିସ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ୫- ୩ ଅଭିଗ୍ରାହକ ଅବରୋଧକାରୀ । ୧୯୮୬ ମସିହାରେ ଡୋଲାସେଟ୍ରନ୍ ପେଟେଣ୍ଟ ହୋଇଥିଲା ଏବଂ ୧୯୯୭ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ପ୍ରାୟ ୭୫ ଡଲାର । ଯୁକ୍ତରାଷ୍ଟ୍ରରେ ଏହାର କେତେକ ସଂସ୍କରଣ ବନ୍ଦ ହୋଇଯାଇଛି ।
ନିଭୋଲୁମାବ/ରିଲାଟଲିମାବ  (ଇଂରାଜୀ ଭାଷାରେ / ), ଓପଡୁଆଲାଗ ଏହାର ଏକ ବିକ୍ରୟ ନାମ, ହେଉଛି ଏକ ମିଶ୍ରିତ ଔଷଧ ଯାହା ମେଲାନୋମା ଚିକିତ୍ସା ପାଇଁ ବ୍ୟବହାର କରାଯାଏ  । ଯେଉଁ କ୍ଷେତ୍ରରେ କେବଳ ଅସ୍ତ୍ରୋପଚାର ଦ୍ୱାରା ଚିକିତ୍ସା ହୋଇପାରିବ ନାହିଁ ଏବଂ - 1 ଅଭିବ୍ୟକ୍ତି ୧% ରୁ କମ୍ ଥାଏ, ସେପରି କ୍ଷେତ୍ରରେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଯନ୍ତ୍ରଣା, ଥକାପଣ, ରାସ, କୁଣ୍ଡେଇ ହେବା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ୍ ଏବଂ କୋଲାଇଟିସ୍ ଭଳି ରୋଗ ପ୍ରତିରୋଧକ-ମଧ୍ୟସ୍ଥତା ରୋଗ ହୋଇପାରେ ଏବଂ ସଂକ୍ରମଣ ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏଥିରେ ଦୁଇଟି ମୋନୋକ୍ଲୋନାଲ ଆଣ୍ଟିବଡି ଥାଏ; ନିଭୋଲୁମାବ, ଏକ ପ୍ରୋଗ୍ରାମ ହୋଇଥିବା ମୃତ୍ୟୁ ରିସେପ୍ଟର -୧  ( -୧) ପ୍ରତିରୋଧକାରୀ ଏବଂ ରିଲାଟିମାବ୍, ଏକ ଲିମ୍ଫୋସାଇଟ୍ ଆକ୍ଟିଭେସନ୍ ଜିନ୍ -3  ( -3) ପ୍ରତିରୋଧକାରୀ ଥାଏ  । ଏହି ମିଶ୍ରଣକୁ ୨୦୨୨ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ବ୍ରିଟେନରେ ଏହା ଅନୁମୋଦିତ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ପ୍ରତି ୪ ସପ୍ତାହରେ ଏହା ପିଛା ପ୍ରାୟ ୨୯,୦୦୦ ଡଲାର ଖର୍ଚ୍ଚ ହୁଏ ।
ପ୍ଲେକାନାଟାଇଡ  (ଇଂରାଜୀ ଭାଷାରେ ), ଟ୍ରୁଲାନ୍ସ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ରନିକ ଇଡିଓପାଥିକ କୋଷ୍ଠକାଠିନ୍ୟ   ଏବଂ ଇରିଟେବ୍ଲ ବାୱେଲ ସିଣ୍ଡ୍ରୋମ ଜନିତ କୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଅନ୍ତର୍ଭୁକ୍ତ । ପିଲାମାନଙ୍କରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଗୁଆନିଲେଟ୍ ସାଇକ୍ଲେଜ୍-ସି ସକ୍ରିୟ କରି କାମ କରେ ଯାହା ଯୋଗୁ ଅନ୍ତନଳୀରେ କ୍ଲୋରାଇଡ ଏବଂ ବାଇକାର୍ବୋନାଟ ନିଷ୍କାସିତ ହୋଇଥାଏ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ଲେକାନାଟାଇଡ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏକ ମାସରେ ଏହା ପିଛା ପ୍ରାୟ ୪୭୦ ଡଲାର ଖର୍ଚ୍ଚ ହୁଏ ।
ମାଟିର ମଣିଷ, କାଳିନ୍ଦୀ ଚରଣ ପାଣିଗ୍ରାହୀଙ୍କ ରଚିତ ଏକ ଉପନ୍ୟାସ ଅଟେ । ୧୯୩୧ ମସିହାରେ ଏହି ଉପନ୍ୟାସଟିର ପ୍ରଥମ ମୁଦ୍ରଣ କରାଯାଇଥିଲା ଏବଂ ୧୯୭୬ ସୁଦ୍ଧା ଏହା ବତିଶ ଥର ମୁଦ୍ରିତ ହୋଇଥିଲା । ୧୯୭୬ ପରଠାରୁ ଦୀର୍ଘ ତିନି ଦଶନ୍ଧି ଧରି ଏହାର ପୁନଃମୁଦ୍ରଣ ହୋଇପାରିନଥିଲା । ପରେ ୨୦୦୪ ମସିହାରେ କାଳିନ୍ଦୀଚରଣଙ୍କ ପୁତ୍ର ତୁଷାରରଞ୍ଜନ ପାଣିଗ୍ରାହୀଙ୍କ ଅନୁମତି କ୍ରମେ ପୁଣି ଥରେ ଏହାର ଏକ ସଚିତ୍ର ସଂସ୍କରଣ ପ୍ରକାଶିତ ହୋଇଥିଲା । ମାଟିର ମଣିଷ ଉପନ୍ୟାସରେ ସିଲହୋଏଟ୍ ଧରଣର ଚିତ୍ର ସ୍ଥାନ ପାଇଛି  ଏହି ଧରଣର ଛବିରେ ରଙ୍ଗ ବା ବସ୍ତୁର ବହୁଳତା ନଥାଏ  । ମାଟିର ମଣିଷ ଉପନ୍ୟାସ ପାଇଁ ଗୋପାଳ ଚରଣ କାନୁନ୍‌ଗୋ ଏହି ଚିତ୍ର ଗୁଡ଼ିକ ଆଙ୍କିଥିଲେ । ୧୯୫୯ ସଂସ୍କରଣ ସମୟରେ ଏହି ଉପନ୍ୟାସର ମୂଲ୍ୟ ମାତ୍ର ଏକ ଟଙ୍କା ଚାରି ଅଣା ବା ୧.୨୫ ନୂଆପଇସା ଥିଲା । ସେତେବେଳେ ଏହା ଓଡ଼ିଶା ମାଧ୍ୟମିକ ଶିକ୍ଷା ପରିଷଦଦ୍ୱାରା ଅଷ୍ଟମ ଶ୍ରେଣୀର ଅତିରିକ୍ତ ସାହିତ୍ୟ ରୂପେ ଅନୁମୋଦିତ ହୋଇଥିଲା । ମାଟିର ମଣିଷ ଉପନ୍ୟାସ ବିଷୟରେ କହିବାପାଇଁ ଯାଇ ଉପନ୍ୟାସର ଉତ୍ସର୍ଗ ପୃଷ୍ଠାରେ କାଳିନ୍ଦୀ ଚରଣ ଲେଖିଛନ୍ତି: ଦୁନିଆର ହାଟେ କୋଟି ହୀରା ନୀଳା ମଣି-ମାଣିକର ତୁଲ, ମାଟିର ପିତୁଳା ଗଢ଼ି ରଖିଦେଲି କିଏ ପଚାରିବ ମୂଲ  ଏହି ଉପନ୍ୟାସ ଆଧାରରେ ୧୯୬୬ ମସିହାରେ  "ମାଟିର ମଣିଷ"  ନାମକ ଏକ କଥାଚିତ୍ର ନିର୍ମାଣ କରାଯାଇଥିଲା ଏବଂ ମୃଣାଳ ସେନ ଏହାର ନିର୍ଦ୍ଦେଶନା ଦେଇଥିଲେ । ବଂଶାବଳୀ ଓ ଚରିତ୍ର ଶାମ ପଧାନର ଦୁଇପୁଅ, ବରଜୁ ବଡ଼ ଓ ଛକଡ଼ି ସାନ । ବରଜୁର ତିନି ଝିଅ ଗୋଟିଏ ପୁଅ । ଉପନ୍ୟାସରେ ବର୍ଣ୍ଣିତ ଅନ୍ୟାନ୍ୟ ପ୍ରମୁଖ ଚରିତ୍ର ସବୁ ହେଲେ: ହରି ମିଶ୍ର ଚନ୍ଦରା ଶିଅଳ ଧରମୁ ଦାସ  (ଧରମା) ଶାରଦୀ ବୋଉ ଗୌରାଙ୍ଗ ଶେଣ  (ଗଉରା)... ଇତ୍ୟାଦି ସଂକ୍ଷିପ୍ତ କାହାଣୀ ଶ୍ୟାମ ପ୍ରଧାନଙ୍କର ଦୁଇ ପୁଅ ବରଜୁ ଓ ଛକଡ଼ି  । ବରଜୁ ବିବାହିତ, ୪ଟି ସନ୍ତାନ-ସନ୍ତତିର ପିତା, ଦାୟିତ୍ୱବାନ, କିନ୍ତୁ ଛକଡ଼ି ଫୁଲାଫାଙ୍କିଆ । ଛକଡ଼ିର ବିବାହ ନେତ୍ରମଣି ସହିତ ହୋଇଥିଲା କିନ୍ତୁ ସେମାନଙ୍କର କିଛି ସନ୍ତାନ ସନ୍ତତି ନଥିଲେ । ପଧାନ ବୁଢ଼ା ଓ ବୁଢ଼ୀର ମୃତ୍ୟୁ ପରେ ଦୁଇ ଜାଆଙ୍କ ମଧ୍ୟରେ ଭୁଲ୍ ବୁଝାମଣା ଦୁଇ ଭାଇଙ୍କ ମଧ୍ୟରେ ଭୁଲ୍ ବୁଝାମଣା ସୃଷ୍ଟି କଲା । ମାମଲତକାର ହରି ମିଶ୍ର ମଧ୍ୟ ଛକଡ଼ିକୁ ଭାଇଠାରୁ ଅଲଗା ହେବା ପାଇଁ ଉସୁକାଇଥିଲେ, କାରଣ ବରଜୁର ଗାଁ ଭଲମନ୍ଦରେ ନିଷ୍ପତ୍ତି ଯୋଗୁଁ ତାଙ୍କର ମାମଲାତକାରୀ ବ୍ୟବସାୟ ବାଧାପ୍ରାପ୍ତ ହେଉଥିଲା । ନେତ୍ରମଣି ବି ଛକଡ଼ିକୁ ଭିନ୍ନେ ହାଣ୍ଡି କରିବାପାଇଁ ଖୁଣ୍ଟା ଦେଉଥିଲେ । ଛକଡ଼ି କିନ୍ତୁ ବରଜୁକୁ ଏକଥା କହିବା ପାଇଁ ଡରୁଥିଲା । ପଧାନ ବୁଢ଼ା ମଲା ବେଳେ ବରଜୁକୁ କହିଯାଇଥିଲା, ଭିନ୍ନେ ନହେବାପାଇଁ, ଘରେ ପାଚେରି ନଉଠେଇବା ପାଇଁ । ବରଜୁ ବହୁକଷ୍ଟରେ ହାରାବୋଉକୁ  ତା ' ସ୍ତ୍ରୀ କୁ ଝଗଡା ନକରିବାପାଇଁ ବୁଝେଇବାରେ ସକ୍ଷମ ହୋଇଥିଲେ ବି ନେତ୍ରମଣି ଅଲଗା ହେବାପାଇଁ ଜିଦ ଧରିଥିଲା । ଛକଡ଼ି, ହରି ମିଶ୍ରର ସାହାଯ୍ୟ ନେଇ ଭିନ୍ନେ ହେବା ପାଇଁ ବାହାରିଲା । ଶେଷରେ ବରଜୁ, ଛକଡ଼ିକୁ ସବୁ ସମ୍ପତିର ମାଲିକାନା ଦେଇ ନିଜ ସ୍ତ୍ରୀ ପିଲାଙ୍କୁ ନେଇ ଗାଁଆ ଛାଡ଼ି ଚାଲିଗଲା । ଉପନ୍ୟାସ ଶେଷରେ ଛକଡ଼ି ପୁରୁଣା ଦିନ ସବୁକୁ ଝୁରିଛି ଓ ବରଜୁ ସହ ଯିବା ପାଇଁ ବାହାରିଛି । ଆଧାର ଅଧିକ ତଥ୍ୟ ସାଇ‌ଟ୍‌ରୁ ମାଟିର ମଣିଷ ଡାଉନଲୋଡ କରିପାରିବେ । ଓଡ଼ିଆ ବୁକ ଡାଉନଲୋଡ଼ କରିପାରିବେ ।
ରୋହିତ ଜୋଶେଫ ତିର୍କୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୪,୧୧୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଶଙ୍କର ଓରାମଙ୍କୁ ୬,୮୮୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପେଗଭିସୋମାଣ୍ଟ  (ଇଂରାଜୀ ଭାଷାରେ ), ସୋମାଭର୍ଟ ଏହାର ଏକ ବିକ୍ରୟ ନାମ, ଏକ ଔଷଧ ଯାହା ଆକ୍ରୋମେଗାଲି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅସ୍ତ୍ରୋପଚାର, ବିକିରଣ ଚିକିତ୍ସା ଏବଂ ସୋମାଟୋଷ୍ଟାଟିନ ଚିକିତ୍ସାରେ ଉପଶମ ନ ହେଲେ ଏହି ଔଷଧ ବ୍ୟବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଅଧିକାଂଶ ପାର୍ଶ୍ୱ ପ୍ରତିକ୍ରିୟା ସାମାନ୍ୟରୁ ମଧ୍ୟମ ଧରଣର ଅଟେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା ଏବଂ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ନିମ୍ନ ରକ୍ତ ଶର୍କରା ହୋଇପାରେ । ଗର୍ଭାବସ୍ଥାରେ ଏହି ଔଷଧ ଦେଲେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଅଭିବୃଦ୍ଧି ହରମୋନ ରିସେପ୍ଟର ଅବରୋଧକାରୀ । ୨୦୦୨ ମସିହାରେ ୟୁରୋପରେ ଏବଂ ୨୦୦୩ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେଗଭିସୋମାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଦୈନିକ ୧୦ ମିଗ୍ରା ଦେଲେ ଏକ ମାସରେ ପ୍ରାୟ ୧୫୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୭୫୦୦ ଡଲାର ଅଟେ ।
ଆଲକ୍ଲୋମେଟାସୋନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆକ୍ଲୋଭେଟ୍, ହେଉଛି ଏକ କର୍ଟିକୋଷ୍ଟିରଏଡ୍ ଯାହା କିଛି ଚର୍ମ ରୋଗ ପାଇଁ ବ୍ୟବହୃତ ହୁଏ । ଏଥିରେ ଆଟୋପିକ୍ ଡର୍ମାଟାଇଟିସ୍, ସୋରିଆସିସ୍ ଏବଂ ଆଲର୍ଜିକ କଣ୍ଟାକ୍ଟ ଚର୍ମ ପ୍ରଦାହ ହୋଇପାରେ । ଏହା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମର ଲାଲ ରଙ୍ଗ, ପୋଡ଼ାଜଳା, ବ୍ରଣ, ଚର୍ମ ପତଳା, ଏବଂ ଚମରେ ଗାଅର ପଡ଼ିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୁସିଙ୍ଗ ସିଣ୍ଡ୍ରୋମ ଏବଂ ସଂକ୍ରମଣ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହାର ମଧ୍ୟମ ଶକ୍ତି ଥାଏ । ୧୯୮୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଲକ୍ଲୋମେଟାସୋନ‌କୁ ଅନୁମୋଦନ କରାଯାଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୧୫ ଗ୍ରାମର ମୂଲ୍ୟ ପ୍ରାୟ ୧୨ ଡଲାର ଅଟେ। ଯୁକ୍ତରାଜ୍ୟରେ ୫୦ ଗ୍ରାମର ମୂଲ୍ୟ ପ୍ରାୟ  ୧୩ ।
ସମ୍ପ୍ରତି କର୍ମ କ୍ଷେତ୍ରରେ ମହିଳାମାନଙ୍କ ପ୍ରବେଶ ପୁରୁଷମାନଙ୍କଠାରୁ ଅଧିକ ହେବାର ପରିଲକ୍ଷିତ ହେଉଛି । ସରକାରୀ ସେକ୍ଟର ଅପେକ୍ଷା ବେସରକାରୀ ସଂସ୍ଥାମାନଙ୍କରେ ଅଧିକ ମହିଳା ଚାକିରି କରୁଛନ୍ତି । କାରଣ ବେସରକାରୀ ସଂସ୍ଥାରେ ଚାକିରି ପାଇବା ସହଜ ଏବଂ ଅଧିକ ପାରିଶ୍ରମିକ ମଧ୍ୟ ମିଳିଥାଏ । କେତେକ କ୍ଷେତ୍ରରେ ଦେଖାଯାଏ, ମହିଳାମାନେ କର୍ମ କ୍ଷେତ୍ରରେ ଯୌନ ନିର୍ଯାତନାର ଶିକାର ହେଉଛନ୍ତି। ଉପରିସ୍ଥ ଅଫିସରଙ୍କ ଯୌନ ଲାଳସା ଚରିତାର୍ଥ ପାଇଁ ସିଧାସଳଖ ଅନୁେରାଧ, ଦ୍ୱିଅର୍ଥବୋଧକ ଇଙ୍ଗିତ, ନଗ୍ନଚିତ୍ର ପ୍ରଦଶର୍ନ ବା ଅନ୍ୟକୗଣସି ଅସ୍ୱାଗତଯୋଗ୍ୟ ବ୍ୟବହାରକୁ ଯୌନ ଉତ୍ପୀଡ଼ନ କୁହାଯାଏ । ଅାଗରୁ ଖୁବ୍‌ କମ୍‌ ସଂଖ୍ୟକ ମହିଳା ଚାକିରି କରୁଥିଲେ । ତେଣୁ ସେତେବେଳେ ଏହି ମାମଲା କମ ହେଉଥିଲା ଏବଂ ଲୋକେଲାଚନକୁ ଅାସୁ ନଥିଲା । ଏବେ ଯେହେତୁ ଅଧିକ ସଂଖ୍ୟକ ମହିଳା କାମ କରୁଛନ୍ତି, ଯୌନ ନିର୍ଯ୍ୟାତନା ଅଧିକ ଘଟୁଛି । ଏଥିପାଇଁ କଡ଼ା ଅାଇନ ଲାଗୁ ହୋଇଥିବାରୁ ନିର୍ଯ୍ୟାତନା ସମ୍ପର୍କରେ ମୁହଁ ଖୋଲିବାକୁ ପୀଡ଼ିତାମାନେ ସାହସ କରୁଛନ୍ତି । ଏହା ନିଶ୍ଚିତ ଭାବେର ଶୁଭ ଲକ୍ଷଣ । ୨୦୧୨ ମସିହା ଡିସେମ୍ବର ମାସ ୧୬ ତାରିଖ ରାତିରେ ଦିଲ୍ଲୀର ଏକ ଚଳନ୍ତା ବସ୍‌ରେ ପୁରୁଷ ବନ୍ଧୁ ସମ୍ମୁଖରେ ଜଣେ ନାବାଳିକାକୁ ଗଣଧଷର୍ଣ କରାଯିବା ପରେ ଅତି ନିର୍ଦ୍ଦୟ ଭାବେ ତାର ଯୌନାଙ୍ଗକୁ ଆଘାତ କରି ଅନ୍ତବୁଜୁଳା କାଢ଼ି ଦିଅାଯାଇଥିଲା । ତା  ପରେ ତାକୁ ସେହି ଚଳନ୍ତା ବସ୍‌ରୁ ଫିଙ୍ଗି ଦିଅାଗଲା । ଚିକିତ୍ସିତ ହେଉଥିବା ବେଳେ ତାର ମୃତ୍ୟୁ ହୋଇଇଗଲା । ଏହି ଘଟଣାକୁ  ନିଭର୍ୟା  ନାମରେ ନାମିତ କରାଗଲା ଏବଂ ବିଶ୍ୱବ୍ୟାପୀ ଏହି ଘଟଣା ଚହଳ ସୃଷ୍ଟି କରିଥିଲା । ପୀଡ଼ିତାଙ୍କୁ ନ୍ୟାୟ ପାଇଁ ବହୁ ମହିଳା ସଂଗଠନ, ଛାତ୍ରୀ, ଗୃହିଣୀ ସ୍ୱର ଉଠାଇଲେ । ଅବଶ୍ୟ ଶେଷରେ ଅଭିଯୁକ୍ତମାନଙ୍କୁ ପ୍ରାଣଦଣ୍ଡ ହୋଇଥିଲା । ଏହି ଘଟଣା ପରେ ମହିଳାମାନେ ନିଜର ସୁରକ୍ଷା ପାଇଁ ମୁହଁ ଖୋଲିବାକୁ ସାହସ କଲେ । ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ଜନହିତ ମାମଲାରେ ମହିଳାମାନଙ୍କ ସୁରକ୍ଷା ପାଇଁ  ବିଶାଖା ଗାଇଡଲାଇନ୍‌  ନାମରେ ଏକ ନିର୍ଦ୍ଦେଶାବଳୀ ପ୍ରଣୟନ କଲେ । ଏହି ନିର୍ଦ୍ଦେଶାବଳୀ ଅନୁଯାୟୀ ପ୍ରତି ସରକାରୀ କିମ୍ବା ବେସରକାରୀ କର୍ମ ସଂସ୍ଥାରେ ଏକ କମିଟି ଗଠନ କରାଯିବ ଯାହାର ମୁଖ୍ୟ ରହିବେ ଜଣେ ମହିଳା । ନିର୍ଯ୍ୟାତନା ଶିକାର ହୋଇଥିବା ମହିଳା ଅନ୍ୟମାନଙ୍କ ସମ୍ମୁଖରେ କହିପାରୁ ନଥିବା କଥା ମହିଳା ସଦସ୍ୟଙ୍କୁ ବିନା ଦ୍ୱିଧାରେ କହିପାରିବେ । ସଂପୃକ୍ତ ଅଧିକାରୀଜଣକ କମିଟିର ଦୃଷ୍ଟି ଅାକଷର୍ଣ କରିବା ପରେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ। ଭାରତୀୟ ସମ୍ବିଧାନର ୧୪ ଓ ୧୫ ଏବଂ ୨୧ ଧାରା ଅନୁଯାୟୀ ଜଣେ ମହିଳା ଘରେ କିମ୍ବା ବାହାରେ ,ଯେକୗଣସି ବ୍ୟବସାୟ ବା ଚାକିରି କ୍ଷେତ୍ରରେ ହେଉନା କାହିଁକି ବିନା ଯୌନ ନିର୍ଯ୍ୟାତନାର ଶିକାର ହୋଇ ବଞ୍ଚିବାର ଅଧିକାର ରହିଛି । ୧୯୯୩ ମସିହା ଜୁନ୍‌ ୨୫ ତାରିଖରେ ଭାରତ ସରକାର ଏହି ଅାଇନରେ ସଂଶୋଧନ ଅାଣି ଅାହୁରି କଡ଼ାକଡ଼ି କରିଦେଲେ । ଯାହାଫଳରେ କର୍ମକ୍ଷେତ୍ରରେ ମହିଳାମାନଙ୍କ ଯୌନ ଉତ୍ପୀଡ଼ନର ମାତ୍ରା ସାମାନ୍ୟ କମିବାର ଅାଶା କରାଯାଉଥିଲା । କାର୍ଯ୍ୟକାରିତା କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ  (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩କୁ କ୍ରିମିନାଲ ଅାଇନ ମଧ୍ୟ କୁହାଗଲା  । ଏହି ଅାଇନ କେବଳ ମହିଳାମାନଙ୍କ ପାଇଁ ଉଦ୍ଦିଷ୍ଟ । କେବଳ ଚାକିରି କ୍ଷେତ୍ରରେ ନୁହେଁ , ଯେକୗଣସି କ୍ଷେତ୍ରରେ କାମ କରୁଥିବା ମହିଳାମାନଙ୍କ ପାଇଁ ଏହି ଅଧିନିୟମ ଲାଗୁ ହେବ । ପ୍ରେତ୍ୟକ ସରକାରୀ, ବେସରକାରୀ ସଂସ୍ଥାରେ ୧୦ରୁ ଅଧିକ ମହିଳା କମର୍ଚାରୀ ଥିଲେ ଏହି ଅନୁଯାୟୀ ଏକ କମିଟି ଗଠନ କରାଯିବ । ଏହି କମିଟି କାର୍ଯ୍ୟକାରୀ ହେଉଥିଲେ କର୍ତ୍ତୃପକ୍ଷ କୌଣସି ପୁଲିସ ବା ଅଦାଲତର ଅାଶ୍ରୟନେବା ଦରକାର ନାହିଁ । କାରଣ ଅାଭ୍ୟନ୍ତରୀଣ କମିଟି ଏଭଳି ମାମଲାର ସମାଧାନ କରିପାରିବ । ପେନାଲ୍‌ କୋଡ୍‌ ଯୌନ ନିର୍ଯ୍ୟାତନା ଏକ ଗୁରୁତର ଅପରାଧ । ଅପରାଧୀକୁ କଡ଼ା ଦଣ୍ଡବିଧାନ ହେବା ଜରୁରି । ତା 'ହେଲେ ଏଭଳି ଘଟଣାର ପୁନରାବୃତ୍ତି ହେବ ନାହିଁ । କ୍ରିମିନାଲ ଲ   (ସଂଶୋଧନ) ଅାଇନ, ୨୦୧୩ , ଧାରା ୩୫୪ରେ ଅଭିଯୁକ୍ତର ଦଣ୍ଡବିଧାନ ପ୍ରଣୀତ ହେଲା  । ଏଥିରେ କର୍ମ କ୍ଷେତ୍ରରେ ମହିଳାଙ୍କୁ ଯୌନ ନିର୍ଯ୍ୟାତନାରେ ଦୋଷୀ ସାବ୍ୟସ୍ତ ବ୍ୟକ୍ତିଙ୍କୁ ୧ରୁ ୩ ବର୍ଷର ଜେଲଦଣ୍ଡ କିମ୍ବା ଜୋରିମାନାର ପ୍ରାବଧାନ ରହିଛି ।
ଡୋକୁସେଟ, ଅନ୍ୟ ନାମ ଡୋକୁସେଟ ଲବଣ, ଡାୟୋକ୍ଟିଲ ସୋଡ଼ିଅମ ସଲଫୋସକସିନେଟ, ଓ ଡାୟୋକ୍ଟିଲ କ୍ୟାଲସିଅମ ସଲଫୋସକସିନେଟ, ଏକ ପ୍ରକାର ରେଚକ ଯାହା କୋଷ୍ଠକାଠିନ୍ୟ ନିମନ୍ତେ ବ୍ୟବ‌ହାର ହୁଏ । ପିଲାଙ୍କପାଇଁ ଏହା ଉପ‌ଯୁକ୍ତ ଯାହାର କଠିନ ମଳ ହୁଏ । ଅଫିମ ଯୋଗୁ କୋଷ୍ଠକାଠିନ୍ୟ ହେଉଥିଲେ ଡୋକୁସେଟ ସ‌ହିତ ଅନ୍ୟ ଉତ୍ତେଜକ ରେଚକ ଦିଆଯାଏ । ଏହା ପାଟିବାଟେ ଦିଆଯାଏ ବା ମଳାଶୟରେ ଭର୍ତ୍ତି କରିଦିଆଯାଏ । ଏହି ଔଷଧ ୧ରୁ ୩ ଦିନ ମଧ୍ୟରେ କାମ କରେ । ଏହି ଔଷଧର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ହୁଏ ନାହିଁ । କ୍ୱଚିତ ତରଳ ଝାଡ଼ା ଓ ପେଟରେ କ୍ରାମ୍ପ ହୁଏ । ଦୀର୍ଘକାଳୀନ ବ୍ୟବ‌ହାରରେ ଖାଦ୍ୟନଳୀ କାର୍ଯ୍ୟରେ ବ୍ୟାଘାତ ହୁଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଦେଲେ କୌଣସି ଅସୁବିଧା ହୁଏ ନାହିଁ । ଏହା ମଳ ନରମକାରୀ କରିବା ଶ୍ରେଣୀର ଔଷଧ ଓ ଅଧିକ ଜଳ ମଳରେ ମିଶେଇବାରେ ସାହାଯ୍ୟ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଆମେରିକାରେ ଏହି ଔଷଧର ୧୦୦୦ ମାତ୍ରାର ମୂଲ୍ୟ ୧୪ ଆମେରିକୀୟ ଡଲାର । ଡାୟୋକ୍ଟିଲ ସୋଡ଼ିଅମ ସଲଫୋସକସିନେଟ ଔଷଧର ଅନ୍ୟ ବ୍ୟବ‌ହାର ଅଛି ଯଥା: ଖାଦ୍ୟ ମିଶ୍ରଣ, ଇମଲସନ‌କାରକ, ବିସ୍ତାରକାରକ ଓ ଓଦାକାରକ ।
ଗଞ୍ଜେଇ ବ୍ୟବହାର ବିକୃତି  ( , ) ବା ଗଞ୍ଜେଇ ଆସକ୍ତ କୁହାଯାଏ ଯେତେବେଳେ ଏହା ସଙ୍କଟ ସୃଷ୍ଟିକାରୀ ହୁଏ  । ଉଦ୍ଦେଶ୍ୟଠାରୁ ଅଧିକ ଗ୍ରହଣ କରିବା, ବ୍ୟବହାର ହ୍ରାସ କରିବା, କାର୍ଯ୍ୟସ୍ଥଳ କିମ୍ବା ବିଦ୍ୟାଳୟରେ ସମସ୍ୟା ସୃଷ୍ଟି କରିବା, ବ୍ୟବହାର ପାଇଁ ଅନ୍ୟାନ୍ୟ କାର୍ଯ୍ୟକଳାପକୁ ହ୍ରାସ କରିବା ଏବଂ ଏହିପରି ବ୍ୟବହାରରୁ ସ୍ୱାସ୍ଥ୍ୟଗତ ସମସ୍ୟା ସତ୍ତ୍ୱେ ବନ୍ଦ ନ କରିପାରିବାକୁ ଗଞ୍ଜେଇ ବ୍ୟବ‌ହାର ବିକୃତି କୁହାଯାଏ  ଅନ୍ୟାନ୍ୟ ପ୍ରସଙ୍ଗରେ ଗଞ୍ଜେଇ ପ୍ରତ୍ୟାହାର ଓ ଏହି ପ୍ରଭାବ ପ୍ରତି ସ‌ହନଶୀଳ ଏକ ସମସ୍ୟା ହୋଇପାରେ । ତମାଖୁ ଧୁମ‌ପାନ, ପାରିବାରିକ ଇତିହାସ ଓ ଦାରିଦ୍ର୍ୟ ଏହାର ସଙ୍କଟ ସୃଷ୍ଟି କରିଥାଏ । ଏହାର ବ୍ୟବହାର ପାଇଁ ଦର୍ଶାଯାଇଥିବା କାରଣଗୁଡ଼ିକ ହେଉଛି ପରୀକ୍ଷଣ, ଉପଭୋଗ ସାମାଜ ଅନୁରୂପ ହେବା ନିମନ୍ତେ ଏବଂ ଚାପକୁ ପରିଚାଳନା କରିବା  ପରିସ୍ରା, ରକ୍ତ, ଲାଳ କିମ୍ବା କେଶ ପରୀକ୍ଷା କରି ଏହି ରୋଗ ନିର୍ଣ୍ଣୟ ନିଶ୍ଚିତ କରାଯାଇପାରେ। ଚିକିତ୍ସାରେ କଗନିଟିଭ ବିହେଭିଅରାଲ ଥେରାପି ଓ ମୋଟିଭେସନାଲ ଇଣ୍ଟରଭିୟୁ ପଦ୍ଧତି ଅବଲମ୍ବନ କରାଯାଇପାରେ । ୨୦୨୦ ମସିହା ସୁଦ୍ଧା ଔଷଧଗୁଡିକର ବ୍ୟବହାରକୁ ସମର୍ଥନ କରିବା ପାଇଁ ପର୍ଯ୍ୟାପ୍ତ ପ୍ରମାଣ ନାହିଁ  ପ୍ରାୟ ୭% ଲୋକ ଏକ ବର୍ଷର ଚିକିତ୍ସା ଆବଶ୍ୟକ କରନ୍ତି; ତଥାପି ଚିକିତ୍ସା ସତ୍ତ୍ୱେ ଅନେକେ ଏହାର ବ୍ୟବହାର ଜାରି ରଖନ୍ତି  ସାରା ପୃଥିବୀରେ ୨୦୧୮ ମସିହାରେ ପ୍ରାୟ ୧୯୨ ନିୟୁତ ଲୋକ  (୩.୯% ବୟସ୍କ) ଗଞ୍ଜେଇ ବ୍ୟବହାର କରିଥିଲେ । ଉତ୍ତର ଆମେରିକାରେ ୧୫% ଏବଂ ଅଷ୍ଟ୍ରେଲିଆ ଏବଂ ନ୍ୟୁଜିଲ୍ୟାଣ୍ଡରେ ୧୧% ଲୋକ ବ୍ୟବ‌ହାର କରନ୍ତି । ଗଞ୍ଜେଇ ବ୍ୟବହାର କରୁଥିବା ଲୋକଙ୍କ ମଧ୍ୟରୁ ପ୍ରାୟ ଅର୍ଦ୍ଧେକ ଲୋକ ଏହି ରୋଗ‌ଗ୍ରସ୍ତ ହୁଅନ୍ତି। ଯୁକ୍ତରାଷ୍ଟ୍ରରେ ପ୍ରାୟ ୩.୪% ବୟସ୍କ ପିଲା ଏବଂ ୧.୫% ବୟସ୍କ ବ୍ୟକ୍ତିଙ୍କର ଏହି ରୋଗ ହୋଇଥାଏ। ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ବିଳମ୍ବିତ ପିଲାଦିନ କିମ୍ବା ବୟସ୍କ ଅବସ୍ଥାରେ ଏହି ରୋଗ ଆରମ୍ଭ ହୁଏ
ଡଃ କ୍ଷମା ମେତ୍ରେ, ଲୋକପ୍ରିୟ ଭାବେ ଡାକ୍ତର ଦିଦି ଭାବେ ଜଣାଶୁଣା, ଜଣେ ଭାରତୀୟ ଗ୍ରାମାଞ୍ଚଳ ଉନ୍ନତି ନେତ୍ରୀ ଓ ଶିଶୁରୋଗ ବିଶେଷଜ୍ଞ, ଯେ ୧୯୮୫ରୁ ଚିନ୍ମୟ ଅର୍ଗାନାଇଜେସନ୍ ଫର୍ ରୁରାଲ୍ ଡେଭେଲପ୍‌ମେଣ୍ଟ୍‌କୁ ନେତୃତ୍ୱ କରିଆସୁଛନ୍ତି ଓ ସେ ଏହି ଅନୁଷ୍ଠାନର ଜାତୀୟ ନିର୍ଦ୍ଦେଶକଭାବେ କାମ କରନ୍ତି ।. ଏହି ଅନୁଷ୍ଠାନ ଭାରତର ଗ୍ରାମାଞ୍ଚଳରେ କାମ କରେ । ସେ ମଧ୍ୟ ଏହି ଅନୁଷ୍ଠାନର ଯୁକ୍ତରାଷ୍ଟ୍ର ଆମେରିକା ଶାଖାରେ କାମ କରନ୍ତି । ସେ ୨୦୧୨ରେ ଗାର୍ଡିଆନ୍ ଆନ୍ତର୍ଜାତୀୟ ଉନ୍ନତି ସଫଳତା ସମ୍ମାନ ପାଇଥିଲେ । ସେ ମଧ୍ୟ ୧୯୯୩ରେ ଦି ୱିକ୍ ବର୍ଷର ମହିଳା ଭାବେ ସମ୍ମାନିତ ହୋଇଥିଲେ । ଭାରତ ସରକାର ୨୦୦୮ରେ ତାଙ୍କୁ ଚତୁର୍ଥ ସର୍ବଶ୍ରେଷ୍ଠ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରିଥିଲେ ।
ମନସିଦ ଏକ୍କା  (ଜନ୍ମ: ୬ ଜାନୁଆରୀ ୧୯୪୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରଘୁନାଥପାଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମନସିଦ ଏକ୍କା ୧୯୪୬ ମସିହାର ଜାନୁଆରୀ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୁରୁଙ୍ଗା ଏକ୍କା ଓ ପତ୍ନୀଙ୍କ ନାମ ଲୀଳାରାଣୀ ଏକ୍କା । ରାଜନୈତିକ ଜୀବନ ମନସିଦ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ସରପଞ୍ଚ ବାବୁ, ୧୯୯୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମହେଶି ପ‌ଇଦି । ଟି. ମଧୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଚକ୍ର ପାଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଅଜିତ ଦାସ, ଅନୁରାଧା, ଚନ୍ଦ୍ରଶ୍ରୀ, ସାତ୍ୟକି ମିଶ୍ର, ରାଇମୋହନ ପରିଡ଼ା, ଅଞ୍ଜନା ଦାସ, ମହେଶ ପଇଦି, ପ୍ରିୟମ୍ବଦା ରାୟ, ଜୟୀରାମ ସାମଲ, ବ୍ରଜ ସିଂହ, ତନୁଶ୍ରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅଜିତ ଦାସ ଅନୁରାଧା ଚନ୍ଦ୍ରଶ୍ରୀ ସାତ୍ୟକି ମିଶ୍ର ରାଇମୋହନ ପରିଡ଼ା ଅଞ୍ଜନା ଦାସ ମହେଶ ପଇଦି ପ୍ରିୟମ୍ବଦା ରାୟ ଜୟୀରାମ ସାମଲ ବ୍ରଜ ସିଂହ ତନୁଶ୍ରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି ।
ସାକ୍ସାଗ୍ଲିପଟିନ,  (ଇଂରାଜୀ ଭାଷାରେ ), ଅଙ୍ଗଲିଜା ଏହାର ବିକ୍ରୟ ନାମ, ହେଉଛି ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ସାଧାରଣତଃ ମେଟଫର୍ମିନ୍ ସହିତ ବ୍ୟବହୃତ ହୁଏ କିମ୍ବା ଯେତେବେଳେ ମେଟଫର୍ମିନ ସହ୍ୟ କରିହୁଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ମୂତ୍ରନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ଗଣ୍ଠି ଯନ୍ତ୍ରଣା, ନିମ୍ନ ରକ୍ତ ଶର୍କରା ଏବଂ ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ଦେଲେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଡାଇପେପ୍ଟିଡିଲ ପେପ୍ଟିଡେଜ-4  ( -4) ଇନହିବିଟର ଶ୍ରେଣୀରେ ଅଛି, ଯାହା ଆବଶ୍ୟକ ସମୟରେ ପରୋକ୍ଷରେ ଇନସୁଲିନ ବୃଦ୍ଧି କରିଥାଏ  । ୨୦୦୯ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ସାକ୍ସାଗ୍ଲିପଟିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହ ଚିକିତ୍ସାର ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୩୨ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ଖର୍ଚ୍ଚ ପ୍ରାୟ ୪୦୦ ଡଲାର । ଏହା ମେଟଫର୍ମିନ୍ କିମ୍ବା ଡାପାଗ୍ଲିଫୋଜିନ ସହିତ ଅନ୍ୟାନ୍ୟ ଔଷଧର ମିଶ୍ରଣରେ ମଧ୍ୟ ଉପଲବ୍ଧ ।
ନୋବେଲ ପୁରସ୍କାରଟି ନୋବେଲ ଫେଡେରେସନଦ୍ୱାରା ଆଲଫ୍ରେଡ ନୋବେଲଙ୍କ ସ୍ମୃତିରେ ଦିଆ ଯାଏ ।ଏହା ବିଶ୍ୱର ସର୍ବଶ୍ରେଷ୍ଠ ମର୍ଯ୍ୟାଦାଜନକ ପୁରସ୍କାର। ନୋବେଲ ପୁରସ୍କାର ଶାନ୍ତି, ଅର୍ଥଶାସ୍ତ୍ର, ଚିକିତ୍ସା ବିଜ୍ଞାନ, ରସାୟନ ବିଜ୍ଞାନ ଓ ଭୌତିକ ବିଜ୍ଞାନ କ୍ଷେତ୍ରରେ ଉତ୍କର୍ଷତା ପ୍ରଦର୍ଶନ ପାଇଁ ସର୍ବଶ୍ରେଷ୍ଠ ବ୍ୟକ୍ତି କିମ୍ବା ଅନୁଷ୍ଠାନକୁ ଦିଆଯାଇଥାଏ । ଭାରତୀୟ୍ ନୋବେଲ ପୁରସ୍କାର ବିଜେତା ରବୀନ୍ଦ୍ରନାଥ ଠାକୁର, ସାହିତ୍ୟ- ୧୯୧୩ ସି. ଭି. ରମଣ, ପଦାର୍ଥ ବିଜ୍ଞାନ- ୧୯୩୦ ଡ଼କ୍ଟର୍ ହରଗୋବିନ୍ଦ ଖୁରାନା, ଶରୀର ତତ୍ତ୍ୱ / ଭେଷଜ ତତ୍ତ୍ୱ- ୧୯୬୮ ମଦର ଟେରେସା, ଶାନ୍ତି- ୧୯୭୯ ଡ଼କ୍ଟର୍ ସୁବ୍ରମନ୍ୟମ୍ ଚନ୍ଦ୍ରଶେଖର, ପଦାର୍ଥ ବିଜ୍ଞାନ- ୧୯୮୩ ଅମର୍ତ୍ୟ ସେନ, ଅର୍ଥନୀତି- ୧୯୯୮ ବିଦ୍ୟାଧର ସୁରତପ୍ରସାଦ ନୈପାଲ, ସାହିତ୍ୟ-୨୦୦୧ କୈଳାସ ସତ୍ୟାର୍ଥୀ, ଶାନ୍ତି- ୨୦୧୪ ସଂକ୍ଷିପ୍ତ ସୁଚନା ଭାରତର ଲୋକସଂଖ୍ୟା ଅନୁଯାୟୀ ଯଦିଓ ନୋବେଲ ପୁରସ୍କାର ବିଜେତାମାନଙ୍କର ସଂଖ୍ୟା ନଗଣ୍ୟ, ତଥାପି ଯେଉଁମାନେ ଭାରତ ପାଇଁ ଏହି ନୋବେଲ ପୁରସ୍କାର ଜିତିବାର ଗୌରବ ଆଣିଦେଇଛନ୍ତି ସେମାନଙ୍କ ନାମ ଭାରତୀୟ ଇତିହାସରେ ଅବିସ୍ମରଣୀୟ ହୋଇ ରହିବ। ରବୀନ୍ଦ୍ରନାଥ ଠାକୁର ୧୮୬୧ ମସିହା ମେ ମାସ ୬ ତାରିଖରେ କଲିକତାର ଚିତପୁର ନାମକ ସ୍ଥାନର ଦ୍ୱାରିକାନାଥ ଲେନ୍ରେ ରବୀନ୍ଦ୍ରନାଥ ଟାଗୋର ଜନ୍ମଗ୍ରହଣ କରିଥିଲେ।ତାଙ୍କ ପିତା ଦେବେନ୍ଦ୍ର ନାଥ ଓ ମାତା ସାରଦା ଦେବୀଙ୍କର ସେ ସର୍ବକନିଷ୍ଠ ସନ୍ତାନ ଥିଲେ।ଏକ ବିରାଟ ବଙ୍ଗାଳୀ ଯୌଥ ପରିବାରରେ ଜନ୍ମ ହୋଇଥିଲେ ବି ତାଙ୍କର ପିଲାଦିନ ଅବହେଳିତ ଓ ନିଃସଙ୍ଗ ଭାବରେ କଟିଥିଲା କାରଣ ଘରେ ସମସ୍ତେ ନିଜ ନିଜ କାମରେ ବ୍ୟସ୍ତ ରହୁଥିଲେ ଏବଂ ରବୀନ୍ଦ୍ରଙ୍କୁ ଧ୍ୟାନ ଦେଇପାରୁନଥିଲେ।ଠାକୁର ପରିବାରରେ ଜନ୍ମ ନେଇଥିଲେ ବି ସେ ନିରାଡମ୍ବର ଭାବରେ ଜିଉଁଥିଲେ। ସେଇ ସରଳ ଜୀବନର ଆଭାସରେ ବଢ଼ିଥିଲେ ବୋଲି ତାଙ୍କ ମନରେ ସର୍ବଦା ଉଚ୍ଚଚିନ୍ତା ଓ ଚେତନା ବାରି ହୋଇପଡୁଥିଲା।ବିଦ୍ୟାର୍ଥୀ ଭାବରେ ମଧ୍ୟ ସେ ମେଧାବୀ ଛାତ୍ର ଭାବେ ଶିକ୍ଷକ ମାନଙ୍କ ପାଖରେ ପରିଚିତ ଥିଲେ।ଆଦ୍ୟ ଜୀବନରେ ସେ ପୃଥ୍ୱୀରାଜ ଚରିତ୍ରକୁ ନେଇ ଏକ ନାଟକ ରଚନା କରିଥିଲେ।ସେହି ସମୟରେ ସେ ବନଫୁଲ,ଭାନୁସିଂହର ପଦ୍ୟାବଳୀ,ନୟନ ତୋମହର ଦାୟନା ଦେଖିତେ,ରାଜର୍ଷି କିଶୋର,ବିସର୍ଜନ ଇତ୍ୟାଦି କାବ୍ୟ ଓ ଉପନ୍ୟାସ ରଚନା କରିଥିଲେ।ପରବର୍ତ୍ତୀ ଜୀବନରେ ମୃଣାଳିନୀ ଦେବୀଙ୍କ ସହ ତାଙ୍କର ବିବାହ ହୋଇଥିଲା।ଏକଲା ଚାଲୋ,ବାଲ୍ମୀକି ପ୍ରତିଭା,ନିର୍ଝରର ସ୍ୱପ୍ନଭଙ୍ଗୀ,ପ୍ରଭାତ ସଂଗୀତ,ସଂଧ୍ୟା ସଂଗୀତ ଇତ୍ୟାଦି ବଙ୍ଗଳା ସାହିତ୍ୟକୁ ତାଙ୍କର କାଳଜୟୀ ଅବଦାନ। ସି. ଭି. ରମଣ  " ଡ଼କ୍ଟର୍ ହରଗୋବିନ୍ଦ ଖୁରାନା ଫାଇଲ: . "  ମଦର ଟେରେସା  " ଡ଼କ୍ଟର୍ ସୁବ୍ରମନ୍ୟମ୍ ଚନ୍ଦ୍ରଶେଖର "  ଅମର୍ତ୍ୟ ସେନ  " ବିଦ୍ୟାଧର ସୁରତପ୍ରସାଦ ନାଇପୁଲ୍ . "  କୈଳାସ ସତ୍ୟାର୍ଥୀ
ଜାଭାସ୍କ୍ରିପ୍ଟ  (ଇଂରାଜୀ: , ସଂକ୍ଷେପରେ ବୋଲି ମଧ୍ୟ ଲେଖାଯାଏ) ଏକ ପ୍ରୋଗ୍ରାମିଂ ଭାଷା  । ଏହା , ସମେତ ୱାର୍ଲ୍ଡ ୱାଇଡ଼ ୱେବର ଏକ ମୁଖ୍ୟ ଅଂଶ । ୯୭%ରୁ ଅଧିକ ୱେବସାଇଟ ୱେବପୃଷ୍ଠାର କାର୍ଯ୍ୟକଳାପ ପାଇଁ କ୍ଲାଏଣ୍ଟ ଭାଗରେ ଜାଭାସ୍କ୍ରିପ୍ଟ ବ୍ୟବହାର କରନ୍ତି ଓ ସେସବୁ ପ୍ରାୟତଃ ତୃତୀୟ-ପକ୍ଷର ଲାଇବ୍ରେରୀ ଅନ୍ତର୍ଭୁକ୍ତ କରିଥାନ୍ତି । ସମସ୍ତ ପ୍ରମୁଖ ୱେବ ବ୍ରାଉଜର ବ୍ୟବହାରକାରୀଙ୍କ ଡିଭାଇସରେ କୋଡ୍ କାର୍ଯ୍ୟକାରୀ କରିବା ପାଇଁ ଏକ ଉତ୍ସର୍ଗୀକୃତ ଜାଭାସ୍କ୍ରିପ୍ଟ ଇଞ୍ଜିନ ରହିଛି । ଜାଭାସ୍କ୍ରିପ୍ଟ ମାନକକୁ ଅନୁକରଣ କରିଥାଏ । ଜାଭାସ୍କ୍ରିପ୍ଟରେ ସଫ୍ଟୱେର୍ ଇଞ୍ଜିନ୍ ଆଗୁଆ କେବଳ ୱେବ ପୃଷ୍ଠାରେ ବ୍ୟବହୃତ ହେଉଥିଲା, ଏବେ କିନ୍ତୁ ଏହା ସର୍ଭର ଓ ଆପ୍ଲିକେସନ୍ ପ୍ରୋଗ୍ରାମରେ ମଧ୍ୟ ବ୍ୟବହାର ହେଲାଣି । ଜାଭା   ଓ ଜାଭାସ୍କ୍ରିପ୍ଟ   ଦୁଇଟି ଭିନ୍ନ ପ୍ରୋଗ୍ରାମିଂ ଭାଷା ଅଟନ୍ତି । ଇତିହାସ ନେଟସ୍କେପ୍ କଂପାନୀରେ ଉତ୍ପତ୍ତି ୧୯୯୩ ମସିହାରେ ପ୍ରଥମେ ବ୍ରାଉଜର୍କୁ ତିଆରି କରାଯାଇଥିଲ। ଯେଉଁଥିରେ   ରହିଥିଲା । ଏହା ସାଧାରଣ ଲୋକଙ୍କଦ୍ୱାରା ବ୍ୟବହାର ପାଇଁ ସହଜ ହୋଇଥିବାରୁ ୱେବ ଆହୁରି ଆଦୃତ ହେଲା । ବ୍ରାଉଜର୍ ମୁୁଖ୍ୟ ଇଞ୍ଜିନିୟର‌ମାନେ ମଶି ତିଆରି କରିଥିଲେ ଏବଂ ଏହି କଂପାନୀ ନାମକ ଆଉ ଏକ ବ୍ରାଉଜର୍ ତିଆରି କରିଥିଲେ । ମାଇକ୍ରୋସଫ୍ଟର ବ୍ରାଉଜରରେ ବ୍ୟବହାର ୧୯୯୫ ମସିହାରେ ମାଇକ୍ରୋସଫ୍ଟ ଇନ୍ଟରନେଟ୍ ଏକ୍ସପ୍ଲୋରର୍   ବ୍ରାଉଜର୍ ଯେତେବେଳେ ବଜାରକୁ ଛାଡିଲା ତାହା ସିଧାସଳଖ ସହ ପ୍ରତିଯୋଗିତା କଲା  ରେ ଥିବା ଜାଭାସ୍କ୍ରିପ୍ଟ ଇଞ୍ଜିନ୍କୁ ବିଶ୍ଳେଷଣ କରି ନିଜର ଏକ ନୂଆ ଜେସ୍କ୍ରିପ୍ଟ   ବାହାର କରିଥିଲା  ଜେସ୍କ୍ରିପ୍ଟ ୧୯୯୬ ମସିହାରେ ଆସିଲା, ଏବଂ ଓ କୁ ଏହା ଚଲେଇବା ପାଇଁ ଏଥିରେ ବିଶେଷ ସୁବିଧା ଦିଆଯାଇଥିଲା  ଯେହେତୁ ରେ ଥିବା ଜାଭାସ୍କ୍ରିପ୍ଟ ଏହା ଅଲଗା ଥିଲା ତେଣୁ ୱେବସାଇଟ ତିଆରି କଲାବେଳେ ବହୁତ ଅସୁବିଧା ହେଉଥିଲା ତେଣୁ ୱେବସାଇଟଗୁଡ଼ିକ ଏହିପରି  " "   " "  ଲୋଗୋ ବ୍ୟବହାର କରୁଥିଲେ  ଜେସ୍କ୍ରିପ୍ଟର ପ୍ରାଧାନ୍ୟ ନେଟସ୍କେପ୍ ୧୯୯୬ ମସିହାରେ ଜାଭାସ୍କ୍ରିପ୍ଟକୁ ପ୍ରଦାନ କରିଥିଲା , ଯାହାଦ୍ୱାରା ଏକ ମାନକ ପ୍ରସ୍ତୁତ କରାଯାଇପାରିବ ଏବଂ ଏହାକୁ ସବୁ ବ୍ରାଉଜର୍ ତିଆରି କରୁଥିବା କଂପାନୀମାନେ ଅନୁସରଣ କରିପାରିବେ  ଏହା ପରେ ୧୯୯୭ ମସିହାରେ ସ୍କ୍ରିପ୍ଟ ଭାଷାର ନିର୍ଦ୍ଦିଷ୍ଟକରଣ ପ୍ରକ୍ରିୟା ଆରମ୍ଭ ହୋଇଥିଲା  ଏହି କାମ କିଛି ବର୍ଷ ଚାଲିଲା ପରେ ୧୯୯୮ରେ 2 ଓ ୧୯୯୯ରେ 3 ମାନକ ପ୍ରସ୍ତୁତ କରାଯାଇଥିଲା  ୨୦୦୦ ମସିହାରେ 4ର କାମ ମଧ୍ୟ ଚାଲିଥିଲା  ୨୦୦୦ ମସିହା ବେଳକୁ ମାଇକ୍ରୋସଫ୍ଟ ବ୍ରାଉଜର୍ ବଜାରରେ ୯୫% ଭାଗ କବ୍ଜା କରିଥିଲା  ଏହାର ଅର୍ଥ ଏଥିରେ ବ୍ୟବହୃତ ଜେସ୍କ୍ରିପ୍ଟ କ୍ଲାଏଣ୍ଟ ଭାଗରେ ବ୍ୟବହାର ହେବା ପାଇଁ ଏକ ପ୍ରକାର ମାନକ ହୋଇସାରିଥିଲା ପ୍ରାରମ୍ଭରୁ ମାଇକ୍ରୋସଫ୍ଟ ମାନକ ପ୍ରକ୍ରିୟାରେ ଅଂଶ ଗ୍ରହଣ କରି କିଛିଟା ପ୍ରସ୍ତାବକୁ ନିଜ ବ୍ରାଉଜର୍ରେ କାର୍ଯ୍ୟକାରୀ କରିଥିଲା କିନ୍ତୁ ପରେ ସେ ଏଥିରୁ ଓହରିଯାଇଥିଲା ଯାହାଫଳରେ 4ର ଏହା ଅଟକିଯାଇଥିଲା
କରାଇକାଲ ଏକ ଭାରତୀୟ ପୌରପାଳିକା   ଅଟେ । ଏହା ପଣ୍ଡିଚେରୀର କରଇକଲ୍ ଅଞ୍ଚଳରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କରାଇକାଲ ସହରର ମୋଟ ଜନସଂଖ୍ୟା ୭୪୩୩୩ ଅଟେ । ସେଥି ମଧ୍ୟରୁ ୪୯.୪୫% ଜଣ ପରୁଷ ହୋଇଥିବା ବେଳେ ୫୦.୫୫% ଜଣ ନାରୀ ଅଟନ୍ତି । କରାଇକାଲର ସାକ୍ଷରତା ହାର ୭୩.୪୪% ଅଟେ । ଏହା ଜାତୀୟ ହାରଠାରୁ -୮.୬୦% ପ୍ରତିଶତ କମ ଅଟେ । ସେଥିରୁ ୩୯.୧୫% ପ୍ରତିଶତ ପୁରୁଷ ଓ ୩୪.୨୯% ନାରୀ ଅଟନ୍ତି । ୧୨.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ, ମଳୟାଲାମ, ତେଲୁଗୁ କରାଇକାଲର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କରାଇକାଲରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୧ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୪.୯ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୪୯୦.୨ / ହୋଇଥାଏ ।
ପ୍ରସବ ସଂକ୍ରମଣ,  (ଇଂରାଜୀରେ ପୁଅରପେରାଲ ଇନଫେକସନ, ପୋଷ୍ଟପାର୍ଟମ ଇନଫେକସନ, ପୁଅରପେରାଲ ଫିଭର ବା ଚାଇଲଡବେଡ ଫିଭର ଯଥାକ୍ରମେ ,), ଶିଶୁ ଜନ୍ମ ବା ଗର୍ଭପାତ ପରେ ପରେ ପ୍ରସବ ପଥରେ ହେଉଥିବା ଜୀବାଣୁ ଜନିତ ସଂକ୍ରମଣକୁ କୁହାଯାଏ  । ଏହାର ଚିହ୍ନ ଓ ଲକ୍ଷଣ: ଜ୍ୱର, କାଲୁଆ ଅନୁଭବ, ତଳିପେଟରେ ଯନ୍ତ୍ରଣା ଓ ଯୋନିପଥ ନିର୍ଗତ ପଦାର୍ଥର ଦୁର୍ଗନ୍ଧ । ସାଧାରଣତଃ ପ୍ରସବର ୨୪ ଘଣ୍ଟା ପରେ ଓ ପ୍ରଥମ ୧୦ ଦିନ ମଧ୍ୟରେ ଏହି ରୋଗ ହୁଏ । ଜରାୟୁ ଓ ତ‌ତ୍‌ସଂଲଗ୍ନ ତ‌ନ୍ତୁମାନଙ୍କର ସଂକ୍ରମଣକୁ ଇଂରାଜୀରେ ପୁଅରପେରାଲ ସେପସିସ ବା ପୋଷ୍ଟପାର୍ଟମ ମେଟ୍ରାଇଟିସ କୁହାଯାଏ । ଏହି ରୋଗ ସଙ୍କଟକାରୀ ଅବସ୍ଥା: ସିଜରିଆନ ସେକସନ, ଯୋନୀପଥରେ ଗ୍ରୁପ ବି ସ୍ଟ୍ରେପ୍ଟୋକୋକସ ଜୀବାଣୁର ଉପସ୍ଥିତି, ଅସାମୟିକ ମେମ୍ବ୍ରେନ ଫାଟ ଓ ଦୀର୍ଘ ପ୍ରସବ ସମୟ । ବିଭିନ୍ନ ପ୍ରକାରର ଜୀବାଣୁ ଯୋଗୁ ଅଧିକାଂଶ ସଂକ୍ରମଣ ହୁଏ । ରୋଗ ନିର୍ଣ୍ଣୟ ନିମନ୍ତେ ଯୋନୀପଥ ନିସୃତ ପଦାର୍ଥ ବା ରକ୍ତ କଲଚର କ୍ୱଚିତ ସାହାଯ୍ୟ କରେ । ଚିକିତ୍ସା ସତ୍ତ୍ୱେ ଉନ୍ନତି ନ ହେଉଥିବା ରୋଗୀଙ୍କର ମେଡିକାଲ ଇମେଜିଙ୍ଗ ଆବଶ୍ୟକ ହୁଏ । ପ୍ରସବ ପର ଜ୍ୱରର ଅନ୍ୟ କାରଣ ମଧ୍ୟରେ ରକ୍ତିମ ସ୍ତନ, ପରିସ୍ରାନଳୀ ସଂକ୍ରମଣ, ପେଟଚିରା ସ୍ଥାନ ବା ଏପିସିଓଟୋମି ସ୍ଥାନରେ ସଂକ୍ରମଣ ଓ ଆଟେଲେକ୍ଟାସିସ । ସଂକ୍ରମଣ ନିମନ୍ତେ ସିଜରିଆନ ସେକସନ ଏକ ସଙ୍କଟାବସ୍ଥା ହୋଇଥିବାରୁ ଏହି ଅପରେଶନ ସମୟରେ ପ୍ରତିଷେଧ ହିସାବରେ ଆଣ୍ଟିବାୟୋଟିକ ଦେବାକୁ ଉପଦେଶ ଦିଆଯାଏ । ସଂକ୍ରମଣ ଆରମ୍ଭ ହେଲେ ଆଣ୍ଟିବାୟୋଟିକ ଦେଇ ୨ରୁ ୩ ଦିନ ମଧ୍ୟରେ ଏହାର ଅବସ୍ଥାରେ ଉନ୍ନତି ଆସେ । ସାମାନ୍ୟ ସଂକ୍ରମଣ ହୋଇଥିଲେ ପାଟିବାଟେ ଆଣ୍ଟିବାୟୋଟିକ ଦିଆଯାଏ ଅନ୍ୟଥା ଶୀରାମାଧ୍ୟମରେ ଦିଆଯାଏ । ସାଧାରଣତଃ ଯୋନୀପଥା ପ୍ରସବ ହୋଇଥିଲେ ଆମ୍ପିସିଲିନ ଓ ଜେଣ୍ଟାମାଇସିନ ମିଶେଇ ଦିଆଯାଏ, ସିଜରିଆନ ହୋଇଥିଲେ କ୍ଲିଣ୍ଡାମାଇସିନ ଓ ଜେଣ୍ଟାମାଇସିନ ଦିଆଯାଏ । ଚିକିତ୍ସା ସତ୍ତ୍ୱେ ଉନ୍ନତି ନ ହେଲେ ପୂଜ ହୋଇଯାଇଥିବା ବିଚାର କରି ସେହି ଅନୁସାରେ ଚିକିତ୍ସା କରାଯାଏ । ବିକଶିତ ଦେଶରେ ଯୋନୀପଥ ପ୍ରସବରେ ୧ରୁ ୨ % ସଂକ୍ରମଣ ହୁଏ । କଷ୍ଟସାଧ୍ୟ ପ୍ରସବରେ ୫ରୁ ୧୩ % ସଂକ୍ରମଣ ହୁଏ ଓ ସିଜରିଆନ ହେଲେ ପ୍ରତିଷେଧକ ଆଣ୍ଟିବାୟୋଟିକ ବ୍ୟବ‌ହାର ପୂର୍ବରୁ ୫୦ % ସଂକ୍ରମଣ ହେଉଥିଲା । ସନ ୧୯୯୦ରେ ଏହି ରୋଗ ଯୋଗୁ ୩୪,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ଏହା କମିଯାଇ ୨୪, ୦୦୦ ହୋଇଥିଲା । ପଞ୍ଚମ ଶତାବ୍ଦୀର ହିପୋକ୍ରେଟଙ୍କ ଲେଖାରେ ଏହି ରୋଗର ବର୍ଣ୍ଣନା ଦେଖିବାକୁ ମିଳେ । ୧୮ଶ ଶତାବ୍ଦୀରେ ପ୍ରସବ ସଂକ୍ରମଣ ଯୋଗୁ ଅଧିକାଂଶ ମହିଳାଙ୍କର ମୃତ୍ୟୁ ହେଉଥିଲା ଓ ୧୯୩୦ ମସିହାରେ ଆଣ୍ଟିବାୟୋଟିକ ଆବିଷ୍କାର ହେବା ପର୍ଯ୍ୟନ୍ତ ଏହି ମୃତ୍ୟୁ ଚାଲୁ ରହିଥିଲା । ସନ ୧୮୪୭ରେ ଅଷ୍ଟ୍ରିଆରେ ଇଗନାଜ ସେମେଲ‌ୱେସ କେବଳ ଉତ୍ତମ ହାତ ଧୁଆ ଓ କ୍ଲୋରିନ ବ୍ୟବ‌ହାର କରି ମୃତ୍ୟୁ ହାର ୨୦ %ରୁ ୨ %କୁ କମେଇ ଦେଇ ପାରିଥିଲେ ।
ତାରା ରାଣୀ ଶ୍ରୀବାସ୍ତବ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ମହାତ୍ମା ଗାନ୍ଧୀଙ୍କ ଭାରତ ଛାଡ଼ ଆନ୍ଦୋଳନର ଏକ ଅଂଶ ଥିଲେ । ସେ ଏବଂ ତାଙ୍କ ସ୍ୱାମୀ ଫୁଲେନ୍ଦୁ ବାବୁ ବିହାରର ସରାନ ଜିଲ୍ଲାରେ ରହୁଥିଲେ । ୧୯୪୨ ମସିହାରେ, ସେ ଏବଂ ତାଙ୍କ ସ୍ୱାମୀ ସିୱାନ, ବିହାରରେ ପୋଲିସ ଷ୍ଟେସନ ଅଭିମୁଖେ ଯାଉଥିବାବେଳେ ତାଙ୍କୁ ପୋଲିସ ଗୁଳି ଚଳାଇଥିଲା । ସେ ତଥାପି ପଦଯାତ୍ରା ଜାରି ରଖିଥିଲେ, ପରେ ଫେରି ଆସିବା ବାଟରେ ମୃତ୍ୟୁବରଣ କରିଥିଲେ । ପାଞ୍ଚ ବର୍ଷ ପରେ ଦେଶର ସ୍ୱାଧୀନତା ପର୍ଯ୍ୟନ୍ତ ସେ ସ୍ୱାଧୀନତା ସଂଗ୍ରାମର ଏକ ଅଂଶ ରହିଥିଲେ । ବ୍ୟକ୍ତିଗତ ଜୀବନ ଏବଂ ସ୍ୱାଧୀନତା ସଂଗ୍ରାମ ଶ୍ରୀବାସ୍ତବ ପାଟଣା, ବିହାର ସହର ନିକଟସ୍ଥ ସରାନରେ ଜନ୍ମଗ୍ରହଣ କରିଥିଲେ । ସେ ଫୁଲେନ୍ଦୁ ବାବୁଙ୍କୁ ଅଳ୍ପ ବର୍ଷ ବୟସରେ ବିବାହ କରିଥିଲେ । ଜନସାଧାରଣଙ୍କ ପ୍ରସ୍ତାବ ଅନୁସରଣ କରି ତାରା ରାଣୀ ତାଙ୍କ ଗାଁ ତଥା ଆଖପାଖର ମହିଳାମାନଙ୍କୁ ବ୍ରିଟିଶ ରାଜ ବିରୋଧରେ ବିରୋଧ ପଦଯାତ୍ରା ଅଭିମୁଖେ ଯୋଗଦାନ କରିବା ପାଇଁ କହିଥିଲେ । ମହାତ୍ମା ଗାନ୍ଧୀଙ୍କଦ୍ୱାରା ୧୨ ଅଗଷ୍ଟ ୧୯୪୨ ମସିହାରେ ସେ ଏବଂ ତାଙ୍କ ସ୍ୱାମୀ ସିୱାନ ପୋଲିସ ଷ୍ଟେସନ ସମ୍ମୁଖରେ ଭାରତର ପତାକା ଉତ୍ତୋଳନ କରିବା ପାଇଁ ଏକ ପଦଯାତ୍ରାର ଆୟୋଜନ କରିଥିଲେ । ପତାକା ଉତ୍ତୋଳନ ନକରିବା ପାଇଁ ପୋଲିସ ବିକ୍ଷୋଭକାରୀଙ୍କୁ ଦୋଷୀ ସାବ୍ୟସ୍ତ କରିଥିଲା । ନିଜର ନିୟନ୍ତ୍ରଣ ହାସଲ କରିବାରେ ଅସମର୍ଥ ହେଲା ପରେ ପୋଲିସ ଗୁଳି ଚଳାଇବା ଆରମ୍ଭ କଲା । ଗୁଳି ଓ ଆହତଙ୍କ ମଧ୍ୟରେ ଫୁଲେନ୍ଦୁ ବାବୁ ଉପସ୍ଥିତ ଥିଲେ । ଏହା ସତ୍ତ୍ୱେ ବାବୁଙ୍କ କ୍ଷତକୁ ତାଙ୍କ ଶାଢ଼ୀରୁ ଚିରିଯାଇଥିବା କପଡ଼ାରେ ବାନ୍ଧିବା ପରେ ତାରା ରାଣୀ ପୋଲିସ ଷ୍ଟେସନ ଅଭିମୁଖେ ଯାତ୍ରା ଜାରି ରଖିଥିଲେ, ଯେଉଁଠାରେ ସେ ପତାକା ଉତ୍ତୋଳନ କରିବାକୁ ଚେଷ୍ଟା କରିଥିଲେ; ଫେରିବା ପରେ ସେ ଜାଣିବାକୁ ପାଇଲେ ଯେ, ଆଘାତରେ ତାଙ୍କ ସ୍ୱାମୀଙ୍କର ମୃତ୍ୟୁ ହୋଇସାରିଛି । ୧୫ ଅଗଷ୍ଟ ୧୯୪୨ ମସିହାରେ, ତାଙ୍କ ସ୍ୱାମୀଙ୍କ ଦେଶ ପାଇଁ ବଳିଦାନକୁ ସମ୍ମାନ ଜଣାଇ ଚାପ୍ରାଠାରେ ଏକ ପ୍ରାର୍ଥନା ସଭା ଅନୁଷ୍ଠିତ ହୋଇଥିଲା । ସେ ୧୫ ଅଗଷ୍ଟ ୧୯୪୭ ମସିହାରୁ ଭାରତ ବିଭାଜନ ପର୍ଯ୍ୟନ୍ତ ସ୍ୱାଧୀନତା ସଂଗ୍ରାମର ଏକ ଅଂଶ ଭାବରେ ରହିଆସିଥିଲେ ।
ଏହି ତାଲିକାରେ ଓଡ଼ିଶାରେ ଥିବା ବାଣିଜ୍ୟିକ, ଏୟାରଫିଲ୍ଡ, ପୂର୍ବତନ ଏୟାରଫିଲ୍ଡ, ସାମରିକ ବିମାନ ବନ୍ଦର ଏବଂ ଫ୍ଲାଇଙ୍ଗ୍ ସ୍କୁଲ ଆଦି ପାଇଁ ବ୍ୟବହୃତ ବିମାନ ବନ୍ଦରଗୁଡ଼ିକ ନାମ ଅନ୍ତର୍ଭୁକ୍ତ । ଏହି ତାଲିକାରେ ନିମ୍ନଲିଖିତ ସୂଚନା ଅଛି: ଜଡ଼ିତ ସହର - ବିମାନ ବନ୍ଦର ସହିତ ଜଡ଼ିତ ସହର । - ଆନ୍ତର୍ଜାତୀୟ ବେସାମରିକ ବିମାନ ଚଳାଚଳ ସଂଗଠନ  ଦ୍ୱାରା ନିଯୁକ୍ତ ଅବସ୍ଥାନ ସୂଚକ । - ଆନ୍ତର୍ଜାତୀୟ ବିମାନ ପରିବହନ ସଂଘ  ଦ୍ୱାରା ନ୍ୟସ୍ତ ହୋଇଥିବା ବିମାନବନ୍ଦର କୋଡ଼ । ବିମାନବନ୍ଦର ନାମ - ବିମାନବନ୍ଦରର ବିଧିବଦ୍ଧ ନାମ । ମନ୍ତବ୍ୟ - ବିମାନବନ୍ଦର ସମ୍ବନ୍ଧୀୟ ନିର୍ଦ୍ଦିଷ୍ଟ ସୂଚନା ।
ଜନ୍ ବର୍ଡନ୍ ସାଣ୍ଡର୍ସନ୍ ହାଲ୍‌ଡେନ୍  ( : ),  'ଜ୍ୟାକ୍'  ଭାବେ ଜଣାଶୁଣା,  କିନ୍ତୁ ନିଜ ବହିରେ ସେ  'ଜେ.ବି.ଏସ୍.'  ଭାବେ ଜଣାଶୁଣା  ଜଣେ ଇଂରେଜ-ବଂଶୋଦ୍ଭବ ଜିନୀୟ ବିଜ୍ଞାନୀ, ଲେଖକ, ବିବର୍ତ୍ତନବାଦୀ ଥିଲେ । ସେ ନିଓ-ଡାର୍‌ୱିନିଜମ୍‌ର ଗଠନରେ ମୁଖ୍ୟ ଭୂମିକା ଗ୍ରହଣ କରିଥିଲେ । ସେ ସୁଏଜ କେନେଲ ବିବାଦକୁ ନେଇ ଥିବା ବ୍ରିଟେନର ଭୂମିକାକୁ ବିରୋଧକରି ବ୍ରିଟେନ ଛାଡି ଭାରତ ଚାଲିଆସିଲେ ଓ ଭାରତୀୟ ନାଗରିକତ୍ୱ ଗ୍ରହଣ କରିନେଲେ । ଜୀବନୀ ବିତ୍ତଶାଳୀ ପରିବାର ଜୀବ-ବୈଜ୍ଞାନିକ ଜୀବନ ବିବାହ ଭରତ ଆଗମନ ୧୯୫୬ରେ ସେ ଭରତ ଚାଲିଆସିଥିଲେ । ଲେଖାକୀୟ ଜୀବନ ମୃତ୍ୟୁ ପୁରସ୍କାର କଥା ସବୁ    . " 400,000 , 40%  ( , ). ,  " , ."   " - . , ."   " :  ' . " "    , ... " "  .   ;   ,   , ;   . " "  , , , . , " ଲେଖା ସବୁ ; ,  (1924), . , ., 4, 1923  (1928), : , & .  '  (1995), . , ; . 0-19-854846, 1924 .  (1925). , ., 19: 338 339 :  (1925), .  (1928), . 1937 . 2001 : 0-7658-0715-7    (1929) :  (1930), 1965 : 0-262-58003-9 ,  1932   1932   (1933),. : 0-8369-2161-5 :  (1935), & , (1934),  '  " " ,1:3, 186-195  (1934).  (1937), 2001 : 81-7480-029-8 ମୋ ବନ୍ଧୁ ଶ୍ରୀଲିକି - ର ଓଡ଼ିଆ ଅନୁବାଦ, ସୃଜନିକାଦ୍ୱାରା ପ୍ରକାଶିତ   (1938),  (1939),. : 0-8369-1137-7  (1940),1941 , . 1975 : 0-405-06595-7  (1941), &  (1941), & &  (1943), &  (1945), :   , ;  1947   (1947), ?
ଡାଲ ମଖନୀ  ଉଚ୍ଚାରଣ ଡାଲ ,  "ବଟରୀ ମସୁର"  ଭାରତୀୟ ଉପମହାଦ୍ୱୀପ ପଞ୍ଜାବ କ୍ଷେତ୍ରର ଏକ ଲୋକପ୍ରୀୟ ଖାଦ୍ୟ ଅଟେ । ପ୍ରାଥମିକ ସାମଗ୍ରୀ ବିରି, ରାଜମା  (ବୁଟ ଚଣା), ବଟର  (ଲହୁଣୀ) ଓ କ୍ରୀମ ଅଟେ  । ଏହି ଖାଦ୍ୟରେ ମୁଖ୍ୟତଃ କ୍ରୀମର ଉପୟୋଗ ହେଲେ, ଏହାର ସମୃଦ୍ଧ ବଢିଥାଏ । ଏହାକୁ ଦହି, କ୍ଷୀର କିମ୍ବା ଦୁଗ୍ଧ ଜାତୀୟ ଦ୍ରବ୍ୟରୁ ପ୍ରସ୍ତୁତ କରାଯାଇ ପାରେ । ଇତିହାସ ଡାଲ ମଖନୀ ଭାରତୀୟ ଉପମହାଦ୍ୱୀପରେ ପ୍ରମୂଖ ଅଟେ । ପଞ୍ଜାବ ଲୋକ ଯେତେବେଳେ ଉତ୍ତର ଭାରତ କ୍ଷେତ୍ରକୁ ଚାଲିଗଲେ, ସେତେବେଳେ ଏହାକୁ  (ପଞ୍ଜାବ ଓ ଭାରତ ବିଭାଜନ) ପରେ ଭାରତରେ ଲୋକପ୍ରୀୟ କରାଯାଇଥିଲା  । ପଞ୍ଜାବୀ  (ଡାୟୋସ୍ପର) ସମଗ୍ର ଭାରତ ଓ ଅନ୍ତଃରାଷ୍ଟ୍ରୀୟ ସ୍ତରରେ ପ୍ରବାସିତ ହୋଇଯାଇଥିଲା  । ଏଥିପାଇଁ ଏହି ଖାଦ୍ୟକୁ ଉଦ୍ୟୋକ୍ତା ପଞ୍ଜାବୀ ପ୍ରବାସୀ; କୁନ୍ଦନ ଲାଲ ଜଗନୀ, କୁନ୍ଦନ ଲାଲ ଗୁଜୁରାଲ ଓ ଠାକୁର ଦାସଙ୍କଦ୍ୱାରା ନୂତନ ସ୍ଥାନରେ ଉପସ୍ଥିତ କରାଗଲା । ଏମାନେ ଦିଲ୍ଲୀସ୍ଥିତ ଦାରୟଗଞ୍ଜରେ  "ମୋତୀ ମହଲ ଡ୍ୟୁଲକ୍ସ"  ନାମକ ରେଷ୍ଟୁରାଣ୍ଟ ଖୋଲିଥିଲେ । ଏହା ପ୍ରଥମ ଥର ପଞ୍ଜାବୀ ମାନଙ୍କଦ୍ୱାରା ପ୍ରସ୍ତୁତ କରାଯାଇଥିଲା, କିନ୍ତୁ ଏହା ଏବେ ଭାରତୀୟ ବ୍ୟଞ୍ଜନ ରୂପେ ଜଣାଯାଉଛି । ଅନ୍ତଃରାଷ୍ଟ୍ରୀୟ ସ୍ତରରେ ବିଭିନ୍ନ ପ୍ରକାରର ରେଷ୍ଟୁରାଣ୍ଟରେ ଏହାର ବିବିଧତା ଦିଆଯାଇଛି । ପ୍ରସ୍ତୁତି ସମୟ ଡାଲ ମଖନୀର ପାରମ୍ପରିକ ପ୍ରସ୍ତୁତିରେ ସମୟ ନେଉଥିବା ପ୍ରକ୍ରିୟାର ଏକ ଶୃଙ୍ଖଳା ରହିଛି, ଯାହା ସମ୍ପୁର୍ଣ୍ଣ ହେବାରେ ୨୪ ଘଣ୍ଟା ପର୍ଯ୍ୟନ୍ତ ସମୟ ଲାଗିପାରେ । ଆଧୁନିକ ଖାଦ୍ୟ ପ୍ରସ୍ତୁତିର ଉପକରଣ, ଅର୍ଥାତ ଇଲେକ୍ଟ୍ରୋନିକ  (ପ୍ରେଶର କୁକର)ର ଉପଲବ୍ଧତା ସହିତ, ଖାଦ୍ୟ ପ୍ରସ୍ତୁତିର ସମୟ ପ୍ରାୟତଃ କମ ହୋଇଯାଇଛି  ।
ବୀର ଶିକାରଗଡ ବନ୍ୟଜନ୍ତୁ ଅଭୟାରଣ୍ୟ   :                     ଭାରତୀୟ ରାଜ୍ୟ ହରିୟାଣାର ପଞ୍ଚକୁଲା ଜିଲ୍ଲାରେ ଅବସ୍ଥିତ । ଏହାର ଆୟତନ ୭୬୭.୩୦ ବର୍ଗ କିଲୋମିଟର । ଏହା ମଧ୍ୟରେ ପିନିଜୋରେସ୍ଥିତ ଛଞ୍ଚାଣ ରକ୍ଷଣ ଓ ଅଭିବୃଧ୍ହୀ କେନ୍ଦ୍ର ମଧ୍ୟ ରହିଛି । ଅବସ୍ଥିତି ଏହା ପିନିଜୋରଠାରୁ ୮ କିଲୋମିଟର ଦୂରରେ ଅବସ୍ଥିତ । . ଏହା ନିକଟବରତି ମୁଖ୍ୟ ସ୍ଥାନ ମାନଙ୍କ ସହ ରାସ୍ତା ପଥରେ ସଂଯୁକ୍ତ। 1987 ମସିହାରେ ଏହା ହରିୟଣା ସରକାରଙ୍କ ଜଙ୍ଗଲ ବିଭାଗଦ୍ୱାରା ଅଭୟାରଣ୍ୟ ଭାବରେ ଘୋଷିତ ହେଇଥିଲା । ପରିବେଶ ନିୟନ୍ତ୍ରିତ ଅଞ୍ଚଳ ଭାରତ ସରକାର ଏହାକୁ 2009 ମଶିହାରେ ପରିବେଶ ନିୟନ୍ତ୍ରିତ ଅଞ୍ଚଳ ରୂପେ ଘୋଷଣା କରିଥିଲେ । ଫଳରେ ଏହାର ୫ କିଲୋମିଟର ବ୍ୟାସ ଅଞ୍ଚଳରେ କୌଣଶି ନିର୍ମାଣ ହେଇପାରିବ ନାହିଁ ଓ ପରବେଶ ବଜାୟ ରହିବ ।. ଶିବାଳିକ ପାର୍ବତ୍ଯ ଅଞ୍ଚଳରେ ଶିକାରଗଡ , ଖୋଲି ହି-ରଇତାନ ଓ କଲେଶର , ଏହି 3ଟି ଅଭୟାରଣ୍ୟ ବା ଜାତୀୟ ପାର୍କ ଖୁବ ନିକଟରେ ଅବସ୍ଥିତ । ତେଣୁ ସେ ସବୁ ଅଞ୍ଚଳରେ ଜୀବଜନ୍ତୁ ସମାନ ପ୍ରକାରର ଦେଖା ଯାଇଥାନ୍ତି । ବୃକ୍ଷ ମଧ୍ୟରେ ମଧ୍ୟ ସମାନତା ରହିଥାଏ । ଏହି ଅଞ୍ଚଳରେ ଭାରତୀୟ ଲେପାର୍ଡ , ଏସୀୟ ହାତୀ , ଚିତଳ , ସଂଭର , ଭାରତୀୟ କୋକି ଶିଆଳ ଲାଙ୍ଗୁର , ମଙ୍ଗୁଜ , ଜଙ୍ଗଲି ବିରାଡି ଆଦି ପ୍ରାଣୀ ରହିଥାନ୍ତି । ନିକଟସ୍ଥ ଆକର୍ଷଣ କଲେସାର ଜାତୀୟ ପାର୍କ - ଏହା ଯମୁନାନଗରଠାରୁ ୧୫ କିଲୋମିଟର ଦୂରରେ ଅବସ୍ଥିତ । ଖୋଳ-ହି -ରତ୍ତାନ ବନ୍ୟ ପ୍ରାଣୀ ଅଭୟାରଣ୍ୟ - ଏହା ବୀର ଶିକାରଗଡଠାରୁ ୩ କିଲୋମିଟର ଦୂରରେ ଅବସ୍ଥିତ ।
ସୁଷମା ରଣା ଜଣେ ଭାରତୀୟ ପେଶାଗତ ବନ୍ଧୁକଚାଳନା ଖେଳାଳି । ସେ ୨୫ ମିଟର୍ ବନ୍ଧୁକଚାଳନା ପ୍ରତିଯୋଗିତାରେ ପ୍ରତିଦ୍ୱନ୍ଦିତା କରନ୍ତି । ସେ ଯଶପାଲ୍ ରଣାଙ୍କ ଛୋଟ ଭଉଣୀ । ସେ ୨୦୦୨ରୁ ୨୦୦୩ ପର୍ଯ୍ୟନ୍ତ ୨୫ ମିଟର୍ ବନ୍ଧୁକଚାଳନାରେ ଜାତୀୟ ରେକର୍ଡ ବ‌ହନ କରିଥିଲେ । ସେ ମେଲ୍‌ବୋର୍ଣ୍ଣ୍‌ଠାରେ ୨୦୦୬ ରାଜ୍ୟଗୋଷ୍ଠୀ କ୍ରୀଡାରେ ଭାଗ ନେଇ ୨୫ ମିଟର୍ ମହିଳା ଯୁଗଳ ବନ୍ଧୁକଚାଳନାରେ ସରୋଜା ଝୁଠୁଙ୍କ ସ‌ହ ସ୍ୱର୍ଣ୍ଣ ପଦକ ଜିତିଥିଲେ ।
ଦୃତ ହୃଦ୍‌ଗତି ବା ଟାକିକାର୍ଡ଼ିଆ  (ଇଂରାଜୀ ଭାଷାରେ ) ଏକ ଅବସ୍ଥା ଯେଉଁଥିରେ ଯୁବକ ହୃତ୍‌ପିଣ୍ଡ ଗତି ହାର ୧୦୦/ମିରୁ ଅଧିକ ହୁଏ ଓ ଏହା ୧୫୦/ମିରୁ ଅଧିକ ହେଲେ ଚିନ୍ତାର ବିଷୟ ହୁଏ  । ଏହାର ଲକ୍ଷଣ ନାସ୍ତିରୁ ସାଂଘାତିକ ପର୍ଯ୍ୟନ୍ତ ହୋଇପାରେ। ଛାତି ଧକ୍ ଧକ୍ ହେବା, ମୁଣ୍ଡ ହାଲୁକା ଲାଗିବା, ଅଣନିଶ୍ୱାସ, ଛାତି ଯନ୍ତ୍ରଣା କିମ୍ବା ମୂର୍ଚ୍ଛା ହୋଇଯିବା ଲକ୍ଷଣମାନ ଦେଖାଯାଇପାରେ  ବିଭିନ୍ନ ପ୍ରକାର ରୋଗ ଗୁଡିକରେ ଏହି ଦୃତ ହୃଦ୍‌ଗତି ହୁଏ ଯେପରିକି ସାଇନସ୍ ଟାକିକାର୍ଡ଼ିଆ, ପାରୋକ୍ସାଇସମାଲ୍ ସୁପ୍ରାଭେଣ୍ଟ୍ରିକୁଲାର ଟାଚାଇକାର୍ଡିଆ, ଆଟ୍ରିଆଲ୍ ଫାଇବ୍ରିଲେସନ୍, ଆଟ୍ରିଆଲ ଫ୍ଲଟର, ଅତିରିକ୍ତ ସ୍ପନ୍ଦନ ଯେପରିକି ଆଟ୍ରିଆଲ ପ୍ରିମାଚ୍ୟୁର ବିଟ, ଭେଣ୍ଟ୍ରିକୁଲାର ପ୍ରିମାଚ୍ୟୁର ବିଟ, ଭେଣ୍ଟ୍ରିକୁଲାର ଟାକିକାର୍ଡିଆ ଏବଂ ଭେଣ୍ଟ୍ରିକୁଲାର ଫିବ୍ରିଲେସନ୍ ଅନ୍ତର୍ଭୁକ୍ତ  ଅନ୍ତର୍ନିହିତ ବିପଦ କାରକ ମଧ୍ୟରେ କମ୍ ଅମ୍ଳଜାନ, ଜ୍ୱର, ହୃଦ ରୋଗ, ଉତ୍ତେଜକ ଏବଂ ଅସ୍ୱାଭାବିକ ଇଲେକ୍ଟ୍ରୋଲାଇଟ ପରିମାଣ ହୋଇପାରେ  ଇଲେକ୍ଟ୍ରୋକାର୍ଡ଼ିଓଗ୍ରାମ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  ସେମାନଙ୍କୁ ସଂକୀର୍ଣ୍ଣ ଜଟିଳ ଏବଂ ପ୍ରଶସ୍ତ ଜଟିଳ ଏହି ଦୁଇ ଭାଗରେ ବିଭକ୍ତ କରାଯାଇପାରେ ଏବଂ ନିୟମିତ ଏବଂ ଅନିୟମିତ ଭାବରେ ବିଭକ୍ତ କରାଯାଇପାରେ  ଟାକିକାର୍ଡ଼ିଆର ପ୍ରକାର ଉପରେ ଚିକିତ୍ସା ନିର୍ଭର କରେ  ଏକ ଅନ୍ତର୍ନିହିତ କାରଣକୁ ସମାଧାନ କରିବାକୁ ପଡିପାରେ  ଟାକିକାର୍ଡ଼ିଆ କାରଣରୁ ଯଦି ଜଣେ ବ୍ୟକ୍ତି ଅସ୍ଥିର ହେଉଥାଏ ତେବେ ସିଙ୍କ୍ରୋନାଇଜ୍‌ଡ କାର୍ଡ଼ିଓଭର୍ସନ ପରାମର୍ଶ ଦିଆଯାଏ, ଯଦିଓ କେତେକ କ୍ଷେତ୍ରରେ ଆଡେନୋସିନ ବ୍ୟବହାର କରାଯାଇପାରେ  ଯଦି କ୍ୟୁଆରଏସ   କମ୍ପ୍ଲେକ୍ସ ସଂକୀର୍ଣ୍ଣ ଏବଂ ବ୍ୟକ୍ତି ସ୍ଥିର ଥାଏ ତେବେ ଭାଗାଲ ମାନୋଭର, ବିଟା ବ୍ଲକର, କିମ୍ବା କ୍ୟାଲସିଅମ ଚ୍ୟାନେଲ ବ୍ଲକର ବ୍ୟବହାର କରାଯାଇପାରେ  ଟାକିକାର୍ଡ଼ିଆ ଏକ ସାଧାରଣ ବେମାରୀ ଅଟେ ।
ଜାମ୍ବବାନ ହିନ୍ଦୁ ପୁରାଣ ରାମାୟଣର ଏକ ପ୍ରମୁଖ ଚରିତ୍ର । ରାମ-ରାବଣ ଯୁଦ୍ଧରେ ସେ ଥିଲେ ଭାଲୁମାନଙ୍କର ରାଜା । କେତେକ ପୁରାଣରେ ତାଙ୍କୁ କପି-ଶ୍ରେଷ୍ଠ ଭାବେ ମଧ୍ୟ ବର୍ଣ୍ନନା କରାଯାଇଛି । ତେବେ ତାଙ୍କର ସନ୍ଦର୍ଭ ମହାଭାରତରୁ ମଧ୍ୟ ଆସିଛି । ପୌରାଣିକ ତଥ୍ୟ ଅନୁସାରେ ବ୍ରହ୍ମା ଜାମ୍ବବାନଙ୍କୁ ଏଇଥିପାଇଁ ସୃଷ୍ଟି କରିଥିଲେ ଯେ ସେ ରାମ-ରାବଣ ଯୁଦ୍ଧରେ ରାମଙ୍କୁ ସହାୟତା କରିବେ । ସ୍ୟମନ୍ତକ ମଣି ପାଇଁ ଶ୍ରୀକୃଷ୍ଣ ଏବଂ ଜାମ୍ବବାନଙ୍କ ମଧ୍ୟରେ ନନ୍ଦୀବର୍ଦ୍ଧନ ପର୍ବତରେ ୨୪ ଦିନଯାଏଁ ଯୁଦ୍ଧ ହୋଇଥିଲା । ଶ୍ରୀକୃଷ୍ଣଙ୍କୁ ଅବତାରୀ ପୁରୁଷ ବୋଲି ଜାଣିବା ପରେ ଜାମ୍ବବାନ ତାଙ୍କ ଝିଅ ଜାମ୍ବବତୀଙ୍କୁ ଶ୍ରୀକୃଷ୍ଣଙ୍କ ସହ ବିବାହ ଦେଇଥିଲେ । ଜାମ୍ବବାନ ଯୁଦ୍ଧରେ ଯଜ୍ଞକୂପ ନାମକ ଏକ ରାକ୍ଷସକୁ ବଧ କଲେ । ହନୁମାନଙ୍କ ମାତା ଅଞ୍ଜନା ଜାମ୍ବବାନଙ୍କୁ ତାଙ୍କ ଭାଇ ଭାବେ ବିବେଚନା କରିଥିଲେ, ଫଳରେ ସେ ହନୁମାନଙ୍କ ମାତୁଳ ହେବାର ସୌଭାଗ୍ୟ ପ୍ରାପ୍ତ କରିଥିଲେ । ସ୍ୟମନ୍ତକ ମଣି ହରଣ ମହାଭାରତ କାହାଣୀ ଅନୁସାରେ, ଜାମ୍ବବାନ ଏକ ସିଂହକୁ ହତ୍ୟା କରିଥିଲେ, ଯେଉଁ ସିଂହ କି ରାଜା ପ୍ରସେନଙ୍କୁ ହତ୍ୟା କରିବା ପରେ ତାଙ୍କଠାରୁ ସ୍ୟମନ୍ତକ ମଣି ଲାଭ କରିଥିଲେ । ସ୍ୟମନ୍ତକ ମଣି ନିମିତ୍ତ କୃଷ୍ଣ ପ୍ରସେନ଼ଙ୍କୁ ହତ୍ୟା କରିଥାଇପାରନ୍ତି ବୋଲି ସନ୍ଦେହ କରାଯାଉଥିଲା । ତେଣୁ କୃଷ୍ଣ, ପ୍ରସେନଙ୍କ ପଦାଙ୍କ ଅନୁସରଣ କରି ଜାଣି ପାରିଲେ ୟେ ପ୍ରସେନଙ୍କୁ ଏକ ସିଂହ ହତ୍ୟା କରିଛି ଏବଂ ସେହି ସିଂହକୁ ଏକ ଭାଲୁ ବଧ କରିଛି । ପରିଶେଷରେ କୃଷ୍ଣ, ଜାମ୍ବବାନଙ୍କ ଖବର ନେଇ ତାଙ୍କୁ ଗୁମ୍ଫାରେ ପାଇଲେ ଏବଂ ଉଭୟଙ୍କ ମଧ୍ୟରେ ଯୁଦ୍ଧ ହୋଇଥିଲା । କୃଷ୍ଣ ଏବଂ ଜାମ୍ବବାନଙ୍କ ମଧ୍ୟରେ ୨୭/୨୮ ଦିନପାଇଁ ଯୁଦ୍ଧ ଚାଲିଲା । ଏହାପରେ ଜାମ୍ବବାନ କ୍ଳାନ୍ତ ହେବାକୁ ଲାଗିଲେ । ତା ପରେ କୃଷ୍ଣଙ୍କୁ ଭଗବାନଙ୍କ ଅବତାର ବୋଲି ହୃଦୟଙ୍ଗମ କରି ଜାମ୍ବବାନ ସ୍ୟମନ୍ତକ ମଣି ସହ ନିଜ କନ୍ୟା ଜାମ୍ବବତୀଙ୍କୁ ମଧ୍ୟ କୃଷ୍ଣଙ୍କ ହସ୍ତରେ ଅର୍ପନ କରିଥିଲେ ।